title: GKOS-näppäimistö

text: Vaikka menetelmä on kohtalaisen selkeä ja perustuu aakkosjärjestykseen, se vaatii opettelua ennen kuin siitä on hyötyä käytännössä. Nykyiset kosketusnäytöt ovat sikäli avuksi, että niissä voi muuttaa näppäinmerkintöjä sen mukaan mitä muita näppäimiä painetaan ja kirjoittamisen voi aloittaa heti ilman ohjekuvaa tms.


title: GKOS-näppäimistö

text: Menetelmä kehitettiin Suomessa vuonna 1999/2000 ja se julkaistiin 5. lokakuuta vuonna 2000. Sitä esitettiin ITU-R-työryhmässä standardiksi ja se listattiin yhtenä mahdollisena uutena teknologiana tuolloin tulossa olleeseen 3G-matkaviestinjärjestelmään. Se ei kuitenkaan ole ollut kaupallisessa käytössä kuin yksittäistapauksissa. Vuonna 2010 sekä iPhonelle että Androidille kuitenkin ilmestyi GKOS-näppäimistösovellus, samoin MeeGo Harmattanille syksyllä 2011 ja Windows Phone 7:lle helmikuussa 2012. Myöhemmin GKOS-menetelmää on kehitetty kosketusnäyttöisille älypuhelimille paremmin sopivaksi nimellä ComboKey, jota yltää käyttämään laitteen ollessa pystyasennossa myös yhdellä kädellä.


title: Kiinanrunkojäärä

text: Kiinanrunkojäärä ("Anoplophora chinensis") on sarvijäärien heimoon kuuluva kovakuoriaislaji. Se on kotoisin Kaakkois-Aasiasta ja levinnyt taimien mukana Eurooppaan. Se käyttää ravinnokseen monia puu- ja pensaslajeja.


title: Kiinanrunkojäärä

text: Euroopan komissio on vuonna 2012 antanut säädöksen, jonka tavoitteena on kiinanrunkojäärän leviämisen estäminen.


title: Kiinanrunkojäärä

text: Kiinanrunkojäärähavainnoista on lain mukaan ilmoitettava Eviraan.


title: Kiinanrunkojäärä

text: Aikuinen kiinanrunkojäärä on suurikokoinen hyönteinen. Sen ruumis on 2,5-3,5 cm pitkä ja väritykseltään musta. Mustalla pohjalla on valkoisia pilkkuja. Tuntosarvet ovat ruumista pidemmät, väritykseltään musta-valko-raidalliset. Kiinanrunkojäärä muistuttaa läheisesti sukulaistaan aasianrunkojäärää ("Anoplophora glabripennis").


title: Kiinanrunkojäärä

text: Puun kuoren alle munitut munat ovat 5 mm:n pituisia, vaaleita ja pitkulaisia. Toukat ovat väriltään vaaleita ja kasvavat 4,5 cm:n pituisiksi. Toukat koteloituvat puun sisälle.


title: Kiinanrunkojäärä

text: Kiinanrunkojäärän luontainen levinneisyysalue on Kaakkois-Aasiassa.


title: Kiinanrunkojäärä

text: Se on levinnyt kansainvälisessä kaupassa taimien mukana Eurooppaan. Sitä ei ole löydetty Suomesta.


title: Kiinanrunkojäärä

text: Naaras munii munat puun kuoren alle, korkeintaan 60 cm:n korkeudelle maanpinnasta. Toukat elävät rungon sisällä ja syövät puuta. Toukka koteloituu puun rungon sisälle. Kotelosta kuoriutuva aikuinen hyönteinen tekee puun kuoreen halkaisijaltaan 1 cm:n kokoisen, pyöreän tai soikean reiän, jonka kautta se kaivautuu ulos puusta. Kiinanrunkojäärä elää aikuisena noin kuukauden.


title: Kiinanrunkojäärä

text: Kiinanrunkojäärän elinkierron pituus riippuu ilmasto-olosuhteista. Lämpimissä olosuhteissa sukupolven väli on yksi vuosi, mutta viileämmässä ainakin kaksi vuotta.


title: Kiinanrunkojäärä

text: Rungon sisällä elävät toukat syövät rungon sisällä puuta.


title: Kiinanrunkojäärä

text: Aikuiset hyönteiset syövät lehtipuiden lehtiä ja kaarnaa.


title: Kiinanrunkojäärä

text: Kiinanrunkojäärä käyttää ravinnokseen monia lehtipuu- ja pensaslajeja kuten esimerkiksi vaahterat ("Acer" spp.), hevoskastanjat ("Aesculus hippocastanum")"," lepät "(Alnus" spp.")," koivut ("Betula" spp.), pähkinäpensaat ("Corylus" spp.), tuhkapensaat ("Cotoneaster" spp.), orapihlajat ("Crataegus" spp.), omenapuut ("Malus" spp.), tuomet, kirsikat ja luumut ("Prunus" spp.).


title: Valožyn

text: Valožyn () eli Voložin ) on pieni kaupunki ja Valožynskin hallinnollisen piirin keskus Valko-Venäjän Minskin alueen länsiosissa. Minsk sijaitsee noin 70 kilometriä kaupungista itäkaakkoon ja Maladzetšna noin 35 kilometriä pohjoiskoilliseen. Vuoden 2009 väestönlaskennan mukaan Valožynin kaupungissa asui 10 558 ja piirissä yhteensä 37 543 ihmistä. Valožynskin hallintopiiriin kuuluu myös Ivjanetsin kaupunkimainen taajama (4 320 as.).


title: Tour de Ski 2010–2011

text: Tour de Ski 2010–2011 kilpailtiin 31. joulukuuta 2010 – 9. tammikuuta 2011. Kilpailusarjan hiihdot hiihdettiin Oberhofissa, Oberstdorfissa, Dobbiacossa ja Val di Fiemmessä. Naisten kokonaiskilpailun voittoa puolusti puolalainen Justyna Kowalczyk ja miesten tšekkiläinen Lukáš Bauer.


title: Tour de Ski 2010–2011

text: Naisten kiertueen voittajaksi selvityi Justyna Kowalczyk ja miesten kisan voitti Sveitsin Dario Cologna.


title: Tour de Ski 2010–2011

text: 31. joulukuuta 2010, Oberhof - prologi (v)


title: Tour de Ski 2010–2011

text: 1. tammikuuta 2011, Oberhof - Takaa-ajo (p)


title: Tour de Ski 2010–2011

text: 2. tammikuuta 2011, Oberstdorf - Sprintti (p)


title: Tour de Ski 2010–2011

text: 3. tammikuuta 2011, Oberstdorf - Yhteislähtö (p+v)


title: Tour de Ski 2010–2011

text: 5. tammikuuta 2011, Dobbiaco - Sprintti (v)


title: Tour de Ski 2010–2011

text: 6. tammikuuta 2011, Cortina d'Ampezzo-Dobbiaco - Takaa-ajo (v)


title: Tour de Ski 2010–2011

text: 8. tammikuuta 2011, Val di Fiemme - Yhteislähtö (p)


title: Tour de Ski 2010–2011

text: 9. tammikuuta 2011, Val di Fiemme - Takaa-ajo (v)


title: Tour de Ski 2010–2011

text: Tour de Skillä 2010–2011 jaettavat rahapalkinnot Sveitsin frangeina.


title: Protokolla (tietoliikenne)

text: Protokolla eli yhteyskäytäntö on käytäntö tai standardi, joka määrittelee tai mahdollistaa laitteiden tai ohjelmien väliset yhteydet. Toinen osapuoli lähettää viestin toiselle, tämä reagoi siihen ja mahdollisesti vastaa toisella viestillä protokollan mukaisesti. Abstraktimmin tämä voidaan nähdä tietokoneissa olevan tilakoneen tilan vaihtoina toisen koneen viestien perusteella.


title: Protokolla (tietoliikenne)

text: Esimerkiksi käyttäytymisen Internet-tietoverkossa määrittelee TCP/IP-protokollaperhe.


title: Protokolla (tietoliikenne)

text: Termiä kättely käytetään yksinkertaisesta protokollasta, jossa toinen tietokone ehdottaa jotain ja lopputuloksena tietokoneet sopivat yhteisen lopputuloksen.


title: Birte Christoffersen

text: Birte Christoffersen ("Hanson", "Ekberg"; s. 28. maaliskuuta 1924 Kööpenhamina) on entinen uimahyppääjä. Hän edusti vuoden 1948 kesäolympialaisissa Tanskaa sekä vuosien 1956 ja 1960 kesäolympialaisissa Ruotsia. Hän sai pronssimitalin naisten kymmenen metrin kerroshypyissä vuonna 1948.


title: Birte Christoffersen

text: Christoffersen jäi ponnahduslaudalla yhdeksänneksi sekä vuosina 1948 että 1956. Kerroshypyissä hän sijoittui vielä vuonna 1956 kahdeksanneksi ja vuonna 1960 kahdenneksitoista.


title: Jussi Liimatainen

text: Jussi Liimatainen on suomalainen markkinointitoimiston johtaja ja yrittäjä. Liimatainen on valmistunut valtiotieteiden maisteriksi Helsingin yliopistosta. Hän meni 1990-luvun alussa Nokia Oyj:n palvelukseen ja on sittemmin toiminut muun muassa konsulttina, projektipäällikkönä Helsingin yliopistossa ja vuodesta 1996 mainostoimistossa, toimitusjohtajana vuodesta 2003. Hän osti vuonna 2006 johtajamansa yrityksen liiketoiminnot amerikkalaiselta pörssiyhtiöltä Interpublic Group of Companiesilta ja perusti Ezpa Oy:n. Minkä Lopulta osti OSG.


title: Jussi Liimatainen

text: Liimatainen on toiminut vuodesta 2010 Markkinointiviestinnän Toimistojen Liitto MTL:n hallituksen puheenjohtajana. Sitä ennen hän oli liiton toimialayhdistyksen MTL Mainostoimistot puheenjohtaja.


Jääkiekon 2. divisioonan maailmanmestaruuskilpailut 2011 pelattiin Australiassa (lohko A) ja Kroatiassa (lohko B) 3. huhtikuuta – 16. huhtikuuta.


title: Stefanie Clausen

text: Anna Stefanie Nanny Clausen ("Fryland"; 1. huhtikuuta 1900 Kööpenhamina – 2. elokuuta 1981 Karlebo) oli tanskalainen uimahyppääjä. Hän kilpaili vuoden 1920 kesäolympialaisissa Antwerpenissä ja voitti kultamitalin kymmenen metrin kerroshypyissä.


title: Kypros olympialaisissa

text: Kypros osallistui olympialaisiin ensimmäisen kerran Lake Placidissa 1980, ja on ollut mukana kaikissa kesä- ja talviolympialaisissa sen jälkeen. Kesäkisoissa maan joukkueeseen on kuulunut 9–22 urheilijaa, talviolympialaisissa se on osallistunut alppihiihtoon 1–5 urheilijan joukkueella.


title: Kypros olympialaisissa

text: Kypros on saavuttanut yhden olympiamitalin; Lontoossa 2012 Pávlos Kontídis saavutti purjehduksen Laser-luokassa hopeaa. Aiemmissa kisoissa pistesijalle eli kahdeksan parhaan joukkoon olivat yltäneet skeet-ampujat Antónis Andréou, kahdeksas miesten kilpailussa Sydneyssä 2000, ja Geórgios Achilléos jaetulla kahdeksannella sijalla miesten kilpailussa Ateenassa 2004. Pekingin olympialaisissa 2008 Antónis Nikolaḯdis oli neljäs ja Geórgios Achilléos viides miesten skeetissä sekä Ántri Eleftheríou seitsemäs naisten kilpailussa.


title: Kypros olympialaisissa

text: Rio de Janeirossa 2016 Kypros saavutti neljä pistesijaa. Seitsemänneksi sijoittuivat Kyriákos Ioánnou miesten korkeushypyssä, Pávlos Kontídis purjehduksen miesten laser-luokassa ja Milan Trajkovic miesten 110 metrin aitajuoksussa. Apóstolos Paréllis oli kahdeksas miesten kiekonheitossa.


title: Beatrice Armstrong

text: Beatrice Eileen Armstrong (11. tammikuuta 1894 Hendon – 12. maaliskuuta 1981) oli brittiläinen uimahyppääjä. Hän sijoittui vuoden 1920 kesäolympialaisissa Antwerpenissä hopealle naisten kymmenen metrin kerroshypyissä ja kilpaili samassa lajissa vielä vuoden 1924 kesäolympialaisissa Pariisissa.


title: Sophisticated Lady

text: ”Sophisticated Lady” on Duke Ellingtonin säveltämä jazzstandardi vuodelta 1933. Ellington sävelsi kappaleen aluksi instrumentaaliksi, ja myöhemmin Irving Mills ja Mitchell Parish kirjoittivat siihen sanat. Ellingtonin ensinauhoitus nousi listalla kolmannelle sijalle ja Glen Gray ja Don Redman nousivat myös omilla versioillaan singlelistalle vuonna 1933.


title: Sophisticated Lady

text: Ellingtonin saksofonisti Toby Hardwick ja pasunisti Lawrence Brown ovat sanoneet säveltäneensä osan kappaleesta, ja Ellingtonin elämäkerran kirjoittaja Stuart Nicholsonin mukaan tekijöiksi oli alun perin merkitty Ellington, Hardwick, Brown ja Mills. Hardwick ja Brown jätettiin kuitenkin mainitsematta lopullisessa julkaisussa eivätkä he näin ollen saaneet oikeutta kappaleen rojalteihin.


title: Sophisticated Lady

text: Ellingtonin alkuperäisen nauhoituksen kokoonpano helmikuulta 1933.


title: Born to Be My Baby

text: Born to Be My Baby on yhdysvaltalaisen hard rock -yhtye Bon Jovin hittisingle vuonna 1988 julkaistulta albumilta "New Jersey". Kappaleen ovat kirjoittaneet Jon Bon Jovi, Richie Sambora ja Desmond Child, ja se on yksi yhtyeen suosituimpia ja tunnetuimpia kappaleita. Single sijoittui ilmestymisvuonnaan kolmannelle sijalle "Billboard 200" -listalla, seitsemännelle sijalle "Mainstream Rock Tracks" -listalla, sijalle 22 Britannian singlelistalla ja sijalle 30 Australian singlelistalla.


title: Born to Be My Baby

text: Vaikka kappaletta soitetaan yhtyeen jokaisessa konsertissa, suurta hämmästystä aiheutti se, ettei kappaletta julkaistu "Cross Road" -kokoelmalevyllä vuonna 1994.


title: Born to Be My Baby

text: Video on kokonaan mustavalkoinen, kuten myös moni muu yhtyeen musiikkivideo "New Jerseyltä".


title: Born to Be My Baby

text: Video kuvattiin ja tehtiin erittäin pienellä budjetilla, ja se on kuvattu kokonaan studiossa kappaleen nauhoittamisen aikana. Täyspitkässä versiossa on myös yhtyeen jäsenten välinen dialogi, jonka jälkeen yhtye laulaa kertosäkeen uudelleen tyytymättömänä aiempaan versioon.


title: Born to Be My Baby

text: Musiikkivideo julkaistiin myös videokokoelmalla "", jota ei ole kuitenkaan valmistettu 1980-luvun lopun jälkeen.


title: Lehtisensaari

text: Lehtisensaari on Kuolimojärven saari Savitaipaleen kunnassa Etelä-Karjalan maakunnassa. Lehtisensaari on kolme kilometriä pitkä, 1,5 kilometriä leveä ja pinta-alaltaan kolme neliökilometriä.


title: Lehtisensaari

text: Saaren asukasmäärä oli laajimmillaan 1930-luvulla, jolloin siellä oli kahdeksan tilaa ja noin 60 asukasta. Sotien jälkeen asukasmäärä laski ja 2000-luvulla ympärivuotista asutusta on ollut yhdessä talossa. Lehtisensaaren eteläkärjessä on Antti Matikan säätiön ylläpitämä Ristiniemen tila, joka toimii museona.


title: Lehtisensaari

text: Saarella on luonnonsuojelualue. Lehtisensaaren metsät ovat saanet kasvaa luonnonmukaisesti ja ne ovat eteläboreaaliseen kasvillisuusvyöhykkeeseen tyypillisiä sekametsiä. Saaren länsiosa on kuitenkin havupuuvoittoisempaa. Saaren pohjoisosassa on 123 metriä korkea vaaramainen Tanelinvuori. Sen rinteillä on havaittavissa kaskenpolton jälkiä. Tanelinvuoren ympäristö on nykyisin hoidettua talousmetsää sekä metsittynyttä peltoalaa.


title: Leryn Franco

text: Leryn Dahiana Franco Steneri (s. 1. maaliskuuta 1982 Asunción) on paraguaylainen näyttelijä, malli ja urheilu-uransa vuonna 2014 lopettanut keihäänheittäjä.


title: Leryn Franco

text: Franco teki maansa ennätyksen alle 17-vuotiaiden sarjassa keihäänheitossa sekä kolmiloikassa vuonna 1998. Hän voitti junioreiden Etelä-Amerikan mestaruuden keihäänheitossa vuonna 2001 ja alle 23-vuotiaiden Etelä-Amerikan mestaruuden vuonna 2004.


title: Leryn Franco

text: Yleisurheilun MM-kisoissa Franco sijoittui vuonna 2003 24:nneksi ja Ateenan olympialaisissa 42:nneksi. Vuonna 2007 hän sijoittui kahdenneksitoista Pan-Amerikan kisoissa Rio de Janeirossa. Franco kilpaili myös Pekingin olympialaisissa 2008. Vuonna 2012 Franco heitti ennätyksekseen 57,77 metriä. Lontoon olympialaisissa 2012 hän karsiutui finaalista heitettyään 51,45.


title: Leryn Franco

text: Urheilemisen ohella Franco on osallistunut myös mallikilpailuihin. Vuonna 2006 hän sijoittui toiseksi Miss Paraguay -kilpailussa. Elokuussa 2010 Bleacher Report -sivusto valitsi Francon "The 100 Hottest Athletes Of All Time" -listan ykköseksi.


title: Daniel Paille

text: Daniel Paille (s. 15. huhtikuuta 1984 Welland, Ontario, Kanada) on kanadalainen jääkiekkoilija. Hän pelaa NHL-joukkue New York Rangersissa. Pelipaikaltaan hän on vasen laitahyökkääjä, ja osaa tarvittaessa pelata myös keskellä. Paillen vahvuudet ovat sijoittuminen ja luistelu.


title: Daniel Paille

text: Paille pelasi kotikaupunkinsa joukkueessa Welland Cougarsissa Ontarion paikallista juniorisarjaa kauden 1999–2000. Kesällä 2000 Guelph Storm varasi hänet kuudentena pelaajana OHL:ään. Paillen tulokaskausi toi siellä 64 runkosarjaottelussa tehot 22+31=53, joilla hän oli Stormin neljänneksi paras pistemies. Toisella kaudellaan 2001–2002 Paille teki 57 pistettä ja Buffalo Sabres varasi hänet ensimmäisellä kierroksella numerolla 20 .


title: Daniel Paille

text: Kaudella 2002–2003 Paille teki Stormissa 54 ottelussa tehot 30+27=57 ja oli Dustin Brownin jälkeen Stormin toiseksi paras pistemies ja maalintekijä. Hän oli kevään 2003 pudotuspeleissä joukkueen paras maalintekijä kahdeksalla osumallaan. Paillen paras OHL-kausi oli hänen viimeinen kautensa 2003–2004. Hän teki 59 runkosarjaottelussa tehot 37+43=80 ja oli Stormin toiseksi paras pistemies Martin St. Pierren jälkeen. Paille sijoittui OHL:n maalipörssissä kahdeksanneksi Kingston Frontenacsin Eric Himelfarbin ja London Knightsin Dave Bollandin kanssa. Hän voitti keväällä 2004 OHL:n mestaruuden.


title: Daniel Paille

text: Paille siirtyi kaudeksi 2004–2005 kolmivuotisella tulokassopimuksella Buffalo Sabresin organisaatioon. Hän pelasi takia koko kauden farmijoukkue Rochester Americansissa, AHL:ssä ja teki siellä 79 runkosarjaottelussa tehot 14+15=29. Paille teki NHL-debyyttinsä kaudella 2005–2006, jolloin hän pelasi 14 runkosarjaottelua tehoin 1+2=3. Paille teki NHL-uransa avausosuman 14. tammikuuta 2006 Los Angeles Kingsiä vastaan. Varsinaisella tulokaskaudellaan 2006–2007 Paille oli kauden alusta asti Sabresin mukana, mutta hän pelasi runkosarjassa vain 29 ottelua tehoin 3+8=11 sekä yhden playoff-ottelun. Hän pelasi vielä puolet kaudestaan Americansissa. Paille teki kesällä 2007 yksivuotisen ja 535 000 dollarin arvoisen jatkosopimuksen Sabresin kanssa.


title: Daniel Paille

text: Kausi 2007–2008 oli Paillelle ensimmäinen kokonainen NHL:ssä ja tähän mennessä tehojen valossa paras. Hän teki 77 runkosarjaottelussa tehot 19+16=35. Heinäkuussa 2008 Paille teki kahden vuoden ja 2,2 miljoonan dollarin arvoisen jatkosopimuksen Sabresin kanssa. Hän kuitenkin siirtyi kesken toisen sopimuskautensa 2009–2010 Boston Bruinsiin jo kahden pelaamansa runkosarjaottelun jälkeen lokakuussa 2009. Vaihdossa Sabres sai kolmannen kierroksen varausvuoron . Loppukaudella Paille teki Bruinsissa 74 runkosarjaottelussa tehot 10+9=19 sekä 13 playoff-ottelussa kaksi syöttöpistettä.


title: Daniel Paille

text: Paille teki Bruinsin kanssa kaksivuotisen jatkosopimuksen heinäkuussa 2010. Hän tienasi kaudella 2010–2011 miljoona dollaria ja voitti sen päätteeksi Stanley Cupin. Kaudella 2011–2012 Paille tienasi 1,15 miljoonaa dollaria.


title: Daniel Paille

text: Paille oli voittamassa alle 20-vuotiaiden MM-hopeaa vuosina 2003 ja 2004. Hän toimi vuoden 2004 turnauksessa Kanadan kapteenina.


title: I’ll Be There for You (Bon Jovin kappale)

text: I’ll Be There for You on yhdysvaltalaisen hard rock -yhtye Bon Jovin kappale vuonna 1988 ilmestyneeltä "New Jersey" -albumilta. Singlenä se julkaistiin vuonna 1989. Kappaleen ovat kirjoittaneet yhtyeen laulaja Jon Bon Jovi ja kitaristi Richie Sambora. Ilmestymisvuonnaan single saavutti ensimmäisen sijan "The Billboard Hot 100" -singlelistalla ja sijoittui viidenneksi "Mainstream Rock Tracks" -listalla.


text: Kappaleesta on kuvattu myös musiikkivideo, jossa yhtye esiintyy lähes pimeällä, varjoisalla esiintymislavalla, minkä jälkeen videolla on keikkatallennetta Wembley Arenalta, Lontoosta.


text: Singlen korkein listasijoitus oli numero 1 Yhdysvalloissa ja matalin 67. sija Saksassa.


title: Punnonmäki

text: Punnonmäki on yksi Kuopion Karttulan pitäjän kylistä, ja sijaitsee maanteitse noin 14,5 kilometriä Karttulan kirkonkylältä kaakkoon. Punnonmäen kylä ja samanniminen harju sijaitsee Kuttajärven lounaispuolella. Suuri osa kylän asutuksesta sijaitsee Suonenjoentien ja Koskenkyläntien välisen Punnonkyläntien tai sen sivuteiden varrella. Punnonmäellä asuu noin 50–100 asukasta.


title: Punnonmäki

text: Ensimmäiset karttulalaiset ovat peräisin Punnonmäeltä, jota sanotaan "Maisemakyläksi".


title: Champlainmeri

text: Champlainmeri oli noin 55 000 neliökilometriä laaja sisämeri, joka peitti alleen Saint Lawrencen alangon viime jääkauden lopussa, 12 000–10 000 vuotta sitten. Se levisi laajimmillaan Quebecin liepeiltä Brockvilleen saakka, ja siihen kuului kaksi lahtialuetta, joista toinen ulottui Ottawajoen laaksoon luoteessa ja toinen Champlainjärvelle etelässä. Sen nimesi amerikkalainen geologi Charles Henry Hitchcock vuonna 1906.


title: Champlainmeri

text: Champlainmeri syntyi noin 12 800 vuotta sitten, kun Atlantin valtamerestä ja sulavista jäätiköistä tulvi vettä maankuoren painaumaan, joka paljastui vetäytyvän mannerjään alta. Geologit ovat arvioineet, että veden syvyys oli meren keskiosissa noin 200 metriä. Fossiililöydösten perusteella tiedetään, että vesi oli aluksi hyvin kylmää mutta lämpeni vähitellen. Sen suolapitoisuus (10–30 promillea) ja lämpötila (−1…+8 °C) olivat hyvin samanlaiset kuin Jamesinlahdessa nykyään. Champlainmeressä eli monia merieläimiä, esimerkiksi maitovalaita, turskia, sinisimpukoita ja eväjalkaisia.


title: Champlainmeri

text: Merivaihetta kesti noin 2 000 vuotta, kunnes yhteys Atlantille kuroutui umpeen maankohoamisen seurauksena ja Champlainmerestä tuli järvi. Koska jäätikön alta paljastunut maa ei noussut tasaisesti, entinen pohjoisrannikko on nykyään noin 200 metrin korkeudella merenpinnasta ja etelärannikko 150–190 metrin korkeudella merenpinnasta. Sateet laskivat veden suolapitoisuutta, kunnes merieläimet eivät enää pystyneet elämään siinä. Lopulta merestä oli jäljellä enää Saint Lawrencen jokilaakso ja Champlainjärvi.


title: Champlainmeri

text: Champlainmeren pohjaan muodostui laajoja savikoita, joiden mineraalit ovat peräisin jäätiköiden rapauttamista prekambrisista kallioista. Saven joukossa oli alun perin merivedestä kertynyttä suolaa, mutta se liukeni myöhemmin pois ja jätti jälkeensä pieniä ilmataskuja. Tämän vuoksi Champlainmeren savi on normaalia huokoisempaa ja läpäisee hyvin vettä. Altistuessaan kevättulvan tai rankkasateen jälkeen esimerkiksi maanjäristykselle tai kovan liikenteen aiheuttamalle tärinälle se voi muuttua nestemäiseksi ja aiheuttaa hengenvaarallisia maanvyöryjä. Oikein kuivattuina ravinteikkaat savikerrostumat ovat kuitenkin Québecin parhaita viljelymaita.


title: Afrikanmustavaris

text: Afrikanmustavaris ("Corvus capensis") on varisten heimoon kuuluva afrikkalainen varpuslintu. Alalaji "kordofanensis" asuttaa Afrikan itäosaa Sudanin kaakkoisosista ja Eritrean pohjoisosista etelään aina Pohjois-Tansaniaan saakka. Nimialalaji "capensis" elää Angolan keskiosista, Länsi-Sambiasta ja Zimbabwesta Etelä-Afrikkaan, Swazimaahan ja Lesothoon, mahdollisesti myös Lounais-Mosambikissa. Martin Lichtenstein kuvaili lajin holotyypin Hyväntoivonniemeltä vuonna 1823.


title: Rantavaris

text: Rantavaris ("Corvus caurinus") on varisten heimoon kuuluva pohjoisamerikkalainen varpuslintu. Sen esiintymisalue ulottuu Alaskan eteläosista rannikkoa pitkin Kanadan lounaisosaan ja Yhdysvaltain luoteisnurkkaan Washingtoniin. Spencer Fullerton Baird kuvaili lajin holotyypin Washingtonin Fort Steilacoomista vuonna 1858.


title: Tamaulipasinvaris

text: Tamaulipasinvaris ("Corvus imparatus") on varisten heimoon kuuluva Meksikon kotoperäinen varpuslintu. Se elää maan koillisosassa, ja sitä tavataan toisinaan myös rajan pinnassa Yhdysvaltain puolella, mutta pesintää siellä ei ole varmistettu. James Lee Peters kuvaili lajin holotyypin Meksikon Tamaulipasin Río La Cruzilta vuonna 1929.


title: Meksikonvaris

text: Meksikonvaris ("Corvus sinaloae") on varisten heimoon kuuluva Meksikon kotoperäinen varpuslintu. Sen esiintymisalue käsittää maan luoteis- ja länsiosan Etelä-Sonorasta Lounais-Nayaritiin. L. Irby Davis kuvaili lajin holotyypin Sinaloan Escuinapasta vuonna 1958.


title: Takêv (maakunta)

text: Takêv tai Takeo on yksi Kambodžan 24 maakunnasta. Maakunnan pinta-ala on 3 563 neliökilometriä ja sen alueella asui vuoden 2008 väestönlaskun aikaan 843 931 ihmistä. Takeon maakunta jakaantuu kymmeneen piirikuntaan.


title: Marion Roper

text: Marion Charlotte Roper ("Dale"; 15. syyskuuta 1910 Illinois – 10. helmikuuta 1991 Ventura, Kalifornia) oli yhdysvaltalainen uimahyppääjä. Hän sai vuoden 1932 kesäolympialaisissa Los Angelesissa pronssimitalin naisten kymmenen metrin kerroshypyissä. Myös lajin kaikki muut mitalit menivät Yhdysvalloille.


title: Marion Roper

text: Roper edusti kotimaassaan Los Angeles Athletic Clubia.


title: Matt Ross

text: Matthew Brandon "Matt" Ross (s. 7. tammikuuta 1970 Greenwich, Connecticut, Yhdysvallat) on yhdysvaltalainen näyttelijä.


title: Matt Ross

text: Matt Ross tunnetaan parhaiten lahkojohtaja Alby Grantin roolista HBO:n draamasarjassa "Big Love". Hän on esiintynyt myös mm. elokuvissa "Amerikan Psyko", "Lentäjä" ja "Good Night, and Good Luck" ja televisiosarjoissa "Kylmä rinki", "Rose Red", "Num3rot" ja "CSI". Ross on käsikirjoittanut ja ohjannut lyhytelokuvan "Human Resources". Ross on valmistunut Juilliardista.


title: L. Irby Davis

text: Louie Irby Davis oli yhdysvaltalainen lintutieteilijä.


title: L. Irby Davis

text: Davis opiskeli Teksasin yliopistossa Austinissa, ja valmistui 1921. Hän tutki Meksikon ja Keski-Amerikan linnustoa, ja oli ensimmäisiä, joka nauhoitti alueen lintujen laulua. Hän julkaisi kenttäoppaan alueen linnustosta, "Birds of Mexico & Central America" (1972). Davis perehtyi myös alueen hämähäkkeihin, julkaisten useita tieteellisiä kirjoituksia. Linnuista Davis nimesi meksikonvariksen ("Corvus sinaloae").


title: L. Irby Davis

text: Davis kokosi laajan kokoelman meksikolaisista eliöistä, ja toimitti sen Cornell Lab of Ornithologyn Macaulay Librarylle.


title: Brad Marchand

text: Bradley Kevin Marchand (s. 11. toukokuuta 1988 Halifax, Nova Scotia, Kanada) on kanadalainen ammattilaisjääkiekkoilija, joka pelaa NHL-joukkue Boston Bruinsissa. Pienikokoinen ja energinen Marchand on opittu tuntemaan kolmos-nelosketjun agitaattorina, mutta viime kausien aikana hän on vakiinnuttanut paikkansa Bostonin ykkösketjussa, ollen kaudella 2015–2016 NHL:n kuudenneksi paras maalintekijä 37 osumalla.


title: Brad Marchand

text: Marchand pelasi kauden 2003–2004 novascotialaisen juniorisarjan NSMHL:n Dartmouth Subwaysissa. Kaudeksi 2004–2005 hän siirtyi QMJHL-joukkue Moncton Wildcatsiin. Marchandin tulokaskausi toi siellä 61 runkosarjaottelussa tehot 9+20=29 sekä 11 playoff-ottelussa yhden maalin. Kausi 2005–2006 oli hänelle läpimurtokausi QMJHL:ssä ja Marchand teki 68 runkosarjaottelussa tehot 29+37=66. Hän oli Wildcatsin neljänneksi paras pistemies ja voitti keväällä 2006 QMJHL:n mestaruuden. Boston Bruins varasi Marchandin kolmannella kierroksella numerolla 71 .


title: Brad Marchand

text: Kaudeksi 2006–2007 Marchand vaihtoi QMJHL-seuraansa ja siirtyi Val-d'Or Foreursiin. Hän pelasi siellä pisteiden valossa parhaan kautensa ja teki 57 runkosarjaottelussa tehot 33+47=80. Marchand oli Foreursin sisäisen syöttöpörssin voittoja ja toiseksi paras pistemies Mathieu Royn jälkeen. Hän voitti kevään 2007 pudotuspelien pistepörssin tekemällä 20 ottelussa tehot 16+24=40. Kaudella 2007–2008 Marchand vaihtoi kesken kauden Foreursista Halifax Mooseheadsin joukkueeseen. Hän teki QMJHL:n runkosarjassa yhteensä 59 ottelussa tehot 31+42=73. Marchand oli kevään 2008 pudotuspeleissä tehoilla 3+16=19 Mooseheadsin sisäisen syöttöpörssin voittaja sekä hän jakoi joukkueen sisäisen pistepörssin voiton Peter-James Corsin kanssa.


title: Brad Marchand

text: Marchand siirtyi kaudeksi 2008–2009 kolmivuotisella tulokassopimuksella Boston Bruinsin organisaatioon. Hän pelasi ensimmäisen sopimuskautensa kokonaan farmijoukkue Providence Bruinsissa, AHL:ssä. Marchand pelasi siellä hyvän tulokaskauden ja teki 79 runkosarjaottelussa tehot 18+41=59. Hän oli Bruinsin kolmanneksi paras pistemies Martin St. Pierren ja Johnny Boychukin jälkeen. Marchand oli kevään 2009 pudotuspeleissä joukkueen paras maalintekijä ja toiseksi paras pistemies St. Pierren jälkeen tehoilla 7+8=15.


title: Brad Marchand

text: NHL-debyyttinsä Marchand teki kaudella 2009–2010, jolloin hän pelasi 20 runkosarjaottelua tehden yhden syöttöpisteen. Marchand pelasi uransa ensimmäisen NHL-ottelun 21. lokakuuta 2009 Nashville Predatorsia vastaan. Hän pelasi suurimman osan kaudestaan kuitenkin vielä Providencessa, jossa Marchand teki 34 ottelussa tehot 13+19=32.


title: Brad Marchand

text: Kausi 2010–2011 oli Marchandille tulokaskausi NHL:ssä. Hän teki ensimmäisen NHL-maalinsa 3. marraskuuta 2010 Buffalo Sabresia vastaan. Marchand teki 77 runkosarjaottelussa tehot 21+20=41, joilla hän sijoittui tulokkaiden pistepörssissä yhdeksänneksi sekä maalipörssissä viidenneksi New York Rangersin Derek Stepanin kanssa. Kevään 2011 pudotuspeleissä hän oli 11 osumallaan maalipörssin toinen joukkuetoverinsa David Krejčín jälkeen. Marchand voitti niiden päätteeksi Stanley Cupin.


title: Brad Marchand

text: Kaudella 2016–2017 Marchand teki oman henkilökohtaisen maali- ja piste-ennätyksensä NHL:ssä tehden 80 ottelussa tehot 39+46=85. Tuloksellaan hän sijoittui koko NHL:n maalipörssin viidenneksi.


title: Brad Marchand

text:
Marchand voitti maailmanmestaruuden Kanadan joukkueessa MM-kilpailuissa 2016 ja valittiin joukkueen kolmen parhaan pelaajan joukkoon turnauksessa.
Marchand voitti kultaa myös saman vuoden World Cupissa. Hän sijoittui turnauksen pistepörssissä toiseksi tehoilla 5+3=8, ja valittiin tähdistökentälliseen.


title: Brad Marchand

text: Marchand voitti alle 20-vuotiaiden maailmanmestaruuden vuosina 2007 ja 2008. Hän toimi vuoden 2008 turnauksessa Kanadan varakapteenina ja jakoi joukkueen sisäisen maalipörssin voiton Kyle Turrisin ja John Tavaresin kanssa. Marchand oli myös Turrisin jälkeen joukkueen toiseksi paras pistemies Claude Girouxin ja Steven Stamkosin kanssa.


title: Axel Hägerström

text: Hägerström esitti, että arvot, viitaten kunkin ihmisen kannattamiin toimintavalmiuksiin, tulisi täsmällisesti ja avoimesti tuoda esiin subjektiivisina valintoina. Arvoja ei tulisi käsittää objektiivisina tai luonnollisesti annettuina toimintaohjeina, ikään kuin Jumalan sanoina. Kyseinen ajattelutapa oli erittäin radikaali, koska se haastoi aikansa yhteiskuntajärjestyksen.


title: Axel Hägerström

text: Axel Hägerströmin vaikutusta ruotsalaisessa kulttuurissa ja erityisesti oikeuskulttuurissa, mutta myös pohjoismaisen hyvinvointivaltiollisen ajattelun vakiintumisessa, ei voida tulkita suoraviivaisesti. Kyse on Hägerström-efektistä, joka on ollut monitahoinen ja kestänyt pitkään. Hägerströmin mainetta ovat kasvattaneet sekä hänen vastustajansa että hänen kannattajansa. Axel Hägerströmin erityisenä ansiona voidaan pitää sitä, että hän ajattelunsa ja tutkimustensa kautta loi uudenlaisen järkeilytyylin, jolla on ollut vallankumouksellinen vaikutus pohjoismaisessa yhteiskunnallisessa ajattelussa ja toiminnassa. Hägerströmin järkeilytyylin omaksuminen läpäisi monia tieteenaloja lainopista taloustieteeseen, filosofiasta sosiologiaan, politiikan tieteestä teologiaan, eikä se rajoittunut vain akateemiseen maailmaan. Uppsalan koulukunnan filosofialla oli paljon yhteyksiä myöhempään loogiseen empirismiin, muun muassa kielteisessä suhtautumisessa metafysiikkaa kohtaan, vaikka suuntauksilla oli myös merkittäviä eroja. Radikaalia Uppsalan koulukuntaa pidetäänkin Pohjoismaissa ja erityisesti Ruotsissa maltillisemman loogisen empirismin edeltäjänä, johon Uppsalan koulukunta vähitellen sulautui.


title: Another Way to Die

text: Another Way to Die on Alicia Keysin ja Jack Whiten duetto, joka soi James Bond -elokuvan "007 Quantum of Solace" tunnuskappaleena. Kappaleen kirjoitti ja tuotti Jack White. Se on ensimmäinen duettona levytetty Bond-kappale.


title: Another Way to Die

text: Kappaleen musiikkivideo sai Grammy-ehdokkuuden vuonna 2008, kategoriassa paras musiikkivideo. Videon ohjasi P. R. Brown.


title: Another Way to Die

text: "Another Way to Die" on Alicia Keysin ensimmäinen ykkössingle Suomessa. Kappale nousi myös muutamien Euroopan maiden listojen kymmenen parhaan joukkoon. Billboard 200-listalla se nousi korkeimmillaan sijalle 81.


title: Another Way to Die

text: CD-Single


title: High Violet

text: High Violet on yhdysvaltalaisen indie rock -yhtye The Nationalin viides studioalbumi vuodelta 2010. Albumin kansikuvan on luonut taiteilija Mark Fox ja se on nimeltään "The Blinding Force". Albumi sai kriitikoilta loistoarvosteluja, ja se on myynyt maailmanlaajuisesti yli 400 000 kappaletta. Suomessa albumi oli virallisella listalla kuusi viikkoa sijoittuen parhaimmillaan yhdeksänneksi.


title: Scar Tissue

text: Scar Tissue on Red Hot Chili Peppersin kappale, joka löytyy yhtyeen vuonna 1999 julkaistulta albumilta Californication. Kappale julkaistiin singlenä saman vuoden toukokuussa. Singlestä tehtiin musiikkivideo samana vuonna. Kappale on Red Hot Chili Peppersin ensimmäinen single uuden kitaristin, John Fruscianten kanssa sitten albumin Blood Sugar Sex Magik.


title: Scar Tissue

text: Singlen b-puolet ovat "Gong Li" ja "Instrumental#1".


title: Scar Tissue

text: Yhtyeen laulaja Anthony Kiediksen vuonna 2004 julkaistu elämäkerta on samanniminen kuin singlekin, Arpikudos (engl. "Scar Tissue").


title: Scar Tissue

text: Edellinen kitaristi Dave Navarro oli saanut potkut Red Hot Chili Peppersistä vuonna 1998 ja basisti Flea kertoi Kiedikselle halustaan lähteä yhtyeestä, ellei Frusciante palaisi, Kiediksellä ei ollut mitään sitä vastaan, muttei uskonut sen olevan kovinkaan mahdollista. Fruscianten päästyä huumevieroituksesta Flea oli kysynyt häneltä, haluaisiko hän palata yhtyeeseen. Fruscianten suostuttua vanha menestyskokoonpano oli jälleen kasassa.


title: Scar Tissue

text: Kappale on yhtyeen uudemman, melodisemman rock-musiikin edustaja, jota bändi kokeili albumilla Californication. Yhtye jatkoi samanlaisen tyylin käyttöä myös seuraavalla albumilla By The Way. Kappaleen tunnistaa helposti sen pehmeästä ja melodisesta kitara-riffistä.


title: Scar Tissue

text: Kappale kertoo Kiediksen huumeriippuvuudesta ja riidoista. Kappaleen sanoissa viitataan edelliseen kitaristiin Navarroon, joka oli "sarkasmin kuningas" (""Sarcastic mister know it all""). Myös toinen lause viittaa Navarroon. Kappaleen Warped musiikkivideon lopussa Kiedis ja Navarro suutelevat, johon viittaa (""close your eyes and I'll kiss you"") Säe (""With the birds I'll share this lonely view"") viittaa lintuihin, jotka Kiedis näki laulaessaan Flean talon ulkopuolella, jolloin hän tunsi itsensä ulkopuoliseksi.


title: Scar Tissue

text: Videolla yhtye ajaa erämaassa, hakattuina, haavoittuneina ja sidottuina, soittaen rikkinäisiä instrumentteja. Yhtyeen jäsenet ajavat kukin vuorolla, vaikka Frusciantella ei ole edes ajokorttia. Videon ohjasi Stéphane Sednaoui, joka ohjasi myös singlejen "Breaking the Girl" ja "Give It Away" musiikkivideot.


title: Scar Tissue

text: Kappale möi singlenä kultaa Yhdysvalloissa ja Australiassa. Vuonna 2000 yhtye voitti kappaleella Grammy-palkinnon, parhaasta rock-kappaleesta.


title: Scar Tissue

text: CD Single 1


title: Hold On Be Strong

text: Hold On Be Strong oli Norjan edustuskappale vuoden 2008 Eurovision laulukilpailussa. Kappaleen esitti Maria Haukaas Storeng ja se sijoittui viisufinaalissa viidenneksi 182 pisteellä.


title: Hold On Be Strong

text: "Hold On Be Strong" valittiin Norjan edustuskappaleeksi 9. helmikuuta 2008.


title: Harry Prieste

text: Haig Prieste (23. marraskuuta 1896 Fresno, Kalifornia – 15. huhtikuuta 2001 Camden, New Jersey) oli yhdysvaltalainen uimahyppääjä. Hän oli armenialaisten maahanmuuttajien poika ja edusti kotimaassaan Los Angeles Athletic Clubia. Hänen uransa huipentui pronssimitaliin kymmenen metrin kerroshypyissä vuoden 1920 kesäolympialaisissa Antwerpenissä. Ponnahduslaudalla hän ei päässyt finaaliin. Priestellä oli myös lukuisia muita aktiviteetteja; hän toimi muun muassa stunttina Hollywood-elokuvissa, vaudeville-esiintyjänä, akrobaattina ja Ice Follies -luistelijana.


title: Harry Prieste

text: Prieste kilpaili olympialaisissa nimellä Harry Prieste ja käytti sitten viihdeurallaan nimeä Hal Haig Prieste.


title: Harry Prieste

text: Antwerpenin olympialaisten lopussa Prieste varasti Duke Kahanamokun kannustuksella olympialipun (ensimmäisen, jossa käytettiin viittä olympiarengasta). Lippu pysyi kateissa, kunnes Prieste 103-vuotiaana ilmoitti sen olevan laukussaan keskustellessaan aiheesta sattumalta toimittajan kanssa. Vuoden 2000 kesäolympialaisissa Sydneyssä järjestettiin erikoisseremonia, ja Prieste palautti lipun Kansainväliselle olympiakomitealle. Hän eli 104-vuotiaaksi ja oli ennen kuolemaansa vanhin elossa ollut olympiamitalisti.


title: Alligator (albumi)

text: Alligator on yhdysvaltalaisen indierockyhtye The Nationalin viides studioalbumi, joka julkaistiin huhtikuussa 2003. Sitä on myyty maailmanlaajuisesti yli 200 000 kappaletta.


title: Alligator (albumi)

text: Yhtye on esittänyt albumilla olevan "The Geese of Beverly Road" -kappaleen tuottaja Peter Katis:in häissä. Valokuva bändin esiintymisestä päätyi heidän seuraavalle studioalbumilleen "Boxerille". Kappaleet "Abel", "Secret Meeting" sekä "Lit Up" ovat albumin sinkkujulkaisuja.


title: Koirivaara

text: Koirivaara oli kylä Soanlahden kunnassa Raja-Karjalassa Viipurin läänissä Suomen Neuvostoliitolle luovuttamalla alueella. Koirivaaran kyläkeskus sijaitsi Soanlahden länsiosassa Värtsilän vastaisella rajalla Soanlahden kirkonkylästä Värtsilään johtavan maantien varrella, josta kylän kohdalla erkani maantie pohjoiseen Havuvaaraan Värtsilästä Korpiselkään johtavalle maantielle. Koirivaaran naapurikyliä olivat pohjoisessa Havuvaara, Harsuvaara, idässä Kiekua ja Juttulampi sekä lännessä Pälkjärvestä vuonna 1936 Värtsilään siirretyt Anonniemi ja Kuhilasvaara.


title: Koirivaara

text: Koirivaaran kansakoulu oli perustettu vuonna 1901 ja se sijaitsi kylän keskustassa olevasta maanteiden risteyksestä pohjoiseen, Korpiselän suuntaan vievän tien varrella. Koirivaaran posti toimi Kontran talossa. Koirivaaralla ja sen naapurikylällä Harsuvaaralla oli yhteinen Maalaisliiton paikallisosasto, jonka talo sijaitsi Harsuvaarassa. Pankkitoimintaa kylässä harjoitti Koirivaaran Ympäristön osuuskassa.


title: Koirivaara

text: Talvisodassa Neuvostoliitto ei vallannut Koirivaaraa, mutta 1940 Moskovan rauhanehtojen mukaan se oli luovutettava Neuvostoliitolle ja asukkaat evakuoitiin jäljelle jääneeseen Suomeen. Jatkosodan alussa 1941 kylä vallattiin takaisin ja asukkaat pääsivät palaamaan koteihinsa. Koirivaaran kansakoulu toimi jatkosodan aikana 1942–1944 Harsuvaarassa sijainneessa Maalaisliiton paikallisosaston talossa. Jatkosodan lopulla 1944 alueelta oli vetäydyttävä ja väestö evakuoitiin uudelleen. Nykyisin Koirivaarassa ei ole asutusta ja rakennuksetkin on hävitetty.


title: Marvelous Marvin Hagler

text: Marvelous Marvin Hagler (synt. Marvin Nathaniel Hagler; s. 23. toukokuuta 1954 Newark, New Jersey) on yhdysvaltalainen entinen keskisarjan nyrkkeilijä ja painoluokkansa maailmanmestari vuosina 1980–1987. Hän puolusti mestaruuttaan menestyksekkäästi 12 kertaa, mikä on vain kaksi vähemmän, kuin keskisarjan tittelipuolustusten ennätystä (14) hallussaan pitävä Carlos Monzón. "Ring Magazine" asetti Haglerin listallaan "100 parasta iskijää" sijalle 35.


title: Marvelous Marvin Hagler

text: Marvin Hagler voitti vuonna 1973 amatöörinä AAU:n nyrkkeilymestaruuden. Hänet valittiin turnauksen parhaaksi nyrkkeilijäksi. Hagler siirtyi samana vuonna ammattilaiseksi. Apulaisvalmentaja Roger Perronin mukaan Hagler ei halunnut odottaa kolmea vuotta seuraavia olympialaisia vaan halusi tienata rahaa. Perronin mukaan Hagler tienasi ensimmäisestä ammattilaisottelustaan 40 dollaria. Hänellä meni aikaa nousta huipulle: "Joe Frazier sanoi minulle kerran, että minulla on kolme hutia vastassani: olen vasenkätinen ("southpaw"), musta ja osaan lyödä. Ehkä minun olisi pitänyt syntyä oikeakätiseksi valkoiseksi neidiksi". Hagler otteli vuodesta 1976 lähtien tappotta ja hänelle oli vaikea löytää vastustajia. Asiat muuttuivat, kun Haglerin valmentajat Pat ja Goody Petronelli veivät suojattinsa Bob Arumin johtamaan Top Rank -nyrkkeilytalliin, jonka jälkeen hän pääsi pian ottelemaan ensimmäisestä maailmanmestaruudestaan. Viidennessäkymmenennessä ottelussaan Hagler kohtasi keskisarjan maailmanmestaari Vito Antuofermon, mutta 15 eräinen ottelu päättyi yllättäen tasapeliin. Tasatilanteessa maailmanmestari Antuofermo sai pitää tittelinsä. Kehätuomari Mills Lane oli varma, että Hagler oli voittanut, ja antoi hänelle ennen voittajan julkistamista neuvoja siitä, minne päin hänen pitää katsoa. Tasatilanne katkaisi Haglerin kahdenkymmenen ottelun mittaisen voittoputken.


title: Marvelous Marvin Hagler

text: Hagler voitti vihdoin maailmanmestaruuden ottelussa Alan Minteriä vastaan Wembley Arenalla Lontoossa käydyssä kamppailussa. Hagler voitti kolmannessa erässä teknisellä tyrmäyksellä. Brittiyleisö protestoi päätöstä heittämällä oluttölkkejä kehään. Vuonna 1982 hän kyllästyi siihen, etteivät televisiokanavat käyttäneet hänen lempinimeään "Marvelous", ja vaihtoi nimensä virallisesti Marvelous Marvin Hagleriksi.


title: Marvelous Marvin Hagler

text: 15. huhtikuuta 1985 Hagler puolusti mestaruuttaan Thomas Hearnsia vastaan. Hearnsin odotettiin hyödyntävän nopeuttaan, mutta ennen ottelua hän tunsi jalkansa heikoiksi ja päätti hakea voittoa nopealla tyrmäyksellä. Ottelun ensimmäistä erää pidetään yhtenä nyrkkeilyhistorian hurjimmista. Hearns iski Hagleria oikealla koukulla leukaan, mutta mursi iskiessä kämmenensä. Hearnsin aggressiivisuus sai myös hitaana aloittajana tunnetun Haglerin hyökkäämään voimalla. Kädestä huolimatta Hearns jatkoi ottelua ja onnistui jo ensimmäisessä erässä iskemään vertavuotavan haavan Haglerin otsaan. Toisessa erässä haavan verenvuoto alkoi häiritä Haglerin näkökykyä ja tuomarit harkitsivat ottelun keskeyttämistä. Hagler kuitenkin jatkoi ja tyrmäsi Hearnsin kolmannessa erässä säilyttäen maailmanmestaruutensa. Nyrkkeilylehti "The Ring" piti ensimmäistä erää yhtenä kaikkien aikojen eristä ja koko ottelua "nyrkkeilyhistorian sähköistävimpinä kahdeksana minuuttina".


title: Marvelous Marvin Hagler

text: 10. maaliskuuta 1986 Hagler puolusti mestaruuttaan Robert Mugabia vastaan. Hagler voitti ottelun 11. erässä, mutta hänen ottelemisensa herätti kamppailua seuranneen, tuolloin uransa jo lopettaneen Sugar Ray Leonardin huomion. Hänen mielestään Mugabi oli hetkittäin jopa hallinnut ottelua, mikä vaikutti Leonardin päätökseen palata takaisin nyrkkeilykehään ja haastaa Hagler maailmanmestaruusottelussa. Ottelun jälkeen Hagler harkitsi uransa lopettamista. Hagler olisi omien sanojensa mukaan myös lopettanut uransa ellei Leonard olisi halunnut otella häntä vastaan.


title: Marvelous Marvin Hagler

text:
Hagler menetti mestaruutensa vuonna 1987 paluun tehneelle ja keskisarjaan nousseelle Sugar Ray Leonardille, joka voitti hänet kiistanalaisella pistetuomiolla 2 - 1. Leonard lähti vedonlyöntisuhteessa 5–2 altavastaajana. 33-vuotias Hagler oli otellut voittamattomana viimeiset kymmenen vuotta ja hallinut niistä seitsemän ajan keskisarjan mestaruutta. 30-vuotias Leonard taas ei ollut otellut kolmeen vuoteen. Leonard tienasi ottelusta 11-12 miljoonaa, kun maailmanmestari Haglerin palkkio oli 13-14 miljoonaa dollaria.
Ottelun väitettiin ennen toteutumistaan herättäneen enemmän huomiota, kuin raskaansarjan maailmanmestaruusottelu "Thrilla in Manila" Muhammad Alin ja Joe Frazierin välillä. Vasenkätinen Hagler aloitti ottelun oikeakätisessä lyöntiasennossa. Kamppailun alussa Leonard liikkui paljon ja pyrki lyömään iskusarjoja häntä takaa-ajaneeseen Hagleriin. Leonard voitti selvästi ottelun neljä ensimmäistä erää. 5. ja 6. erässä Hagler pääsi haluamalleen etäisyydelle, ja onnistui voittamaan erät nimiinsä. Yhdeksännessä erässä Hagler onnistui saamaan Leonardin ajettua nurkkaan ja lyötyä tätä iskusarjoilla, mutta tämä onnistui pääsemään pois ja lyömään iskusarjoilla Hagleria kasvoihin. Ottelu päättyi 12. erän jälkeen pistetuomioon, joka jakoi mielipiteitä asiantuntijoiden ja nyrkkelyfanien keskuudessa: Lou Filippo piti Hagleria voittajana pistein 115–113, mutta loput kaksi tuomaria (Jo Jo Guerra ja Dave Moretti) nimesivät Leonardin voittajaksi pistein 118–110 ja 115–113. Varsinkin Guerran pisteytys (118–110) sai runsaasti huomiota, sillä sen mukaan Leonard voitti kymmenen erää kahdestatoista. Hagler löi ottelun aikana 792 iskua joista 501 meni ohi. Leonard löi 629 iskua joista 306 meni ohi. Iskujen tehokkuudesta on kuitenkin esitetty ristiriitaisia tulkintoja. Haglerin mielestä Leonardia olisi pitänyt rangaista liiallisesta sitomisesta ja Haglerin taustavaikuttajien mielestä Leonard otteli tosissaan vain 20 sekuntia per erä, kun taas Leonardin puolustajat pitivät hänen lyöntejään vaikuttavampina. Suurten erojen vuoksi ottelua epäiltiin jopa ennalta sovituksi.


title: Marvelous Marvin Hagler

text: Hagler menetti kaikkien odotusten vastaisesti seitsemän vuotta hallitsemansa maailmanmestaruuden. Sinä aikana Hagler oli puolustanut mestaruuttaan 12 kertaa, mikä oli vain kaksi vähemmän kuin Carlos Monzonin asettama painoluokan ennätys. Samalla Leonard päätti Haglerin yhdeksän vuoden mittaisen voittoputken ja 11 vuoden mittaisen tappiottoman putken. "Ring Magazine" nimesi kamppailun "Vuoden otteluksi" ja Leonardin voiton "Vuoden yllätykseksi". Tasaisen ottelun loppuratkaisu jakaa edelleenkin mielipiteitä.


title: Marvelous Marvin Hagler

text: Hagler uskoi, että hänen mestaruutensa ryöstettiin eikä hän halunnut jatkaa uraansa, ellei hän saisi mahdollisuutta otella Leonardia vastaan uudelleen. Uusintaottelusta nyrkkeilijöiden leirien välillä keskusteltiin, mutta ne eivät johtaneet mihinkään. Hagler päätti lopettaa uransa eikä tehnyt paluuta, vaikka vuonna 1990 hänelle tarjottiin 15 miljoonan dollarin palkkiota uusintaottelusta Leonardia vastaan. Ottelun jälkeen epäiltiin, että Haglerilla oli vaikeuksia päästä tappiostaan yli. Kysyttäessä Hagler arvosteli Leonard-ottelun tuomarointia ja Leonardin haluttomuutta uusintaotteluun, mutta hänen lähipiirinsä ei uskonut ottelun muuten vaikuttaneen häneen.


title: Marvelous Marvin Hagler

text: HBO:n nyrkkeilykommentaattori Barry Tompkins on kuvaillut Hagleria aliarvostetuksi nyrkkeilijäksi, joka osasi nyrkkeillä sekä oikea- että vasenkätisenä, oli hyvä taktikoimaan ja osasi aina lopettaa ottelunsa vahvasti. Hagler tunnettiin myös kurinalaisena harjoittelijana, joka treenasi otteluja varten harjoitusleireillään Cape Codissa. Hän kutsui leirejään vankilaksi. Hagler uskoi vahvasti siihen, että todelliset mestarit pysyvät omassa painoluokassaan, ja otteli koko uransa keskisarjassa.


title: Demonstration of Evil

text: Demonstration of Evil on puolalaisen death metal -yhtye Damnationin kokoelma-albumi. Siitä julkaistiin ainoastaan rajoitettu 333:n kappaleen MCD-painos.


title: Salawati

text: Salawati kuuluu Indonesian Länsi-Papuan maakunnan Raja Ampat -saariin ja on yksi sen neljästä merkittävästä saaresta. Sen pinta-ala on 1 623 km². Saariryhmän muut pääsaaret ovat Misool, Batanta ja Waigeo.


title: Frank B. Jewett

text: Frank Baldwin Jewett (5. syyskuuta 1879 Pasadena, Kalifornia, Yhdysvallat – 18. marraskuuta 1949 Summit, New Jersey, Yhdysvallat) oli yhdysvaltalainen fyysikko ja Bell Labsin ensimmäinen johtaja.


title: Frank B. Jewett

text: Frank Jewett syntyi Pasadenassa 1879. Hänen vanhempansa, Stanley J. Jewett ja Phebe C. Mead olivat muuttaneet vain parikymmentä taloa käsittäneeseen kaupunkiin Ohiosta. Pasadenassa parille syntyi kaksi lasta, joista Frank oli vanhempi. Hän valmistui kandidaatiksi Throop Institute of Technologystä (nykyinen California Institute of Technology) 19-vuotiaana 1898. Tämän jälkeen hänen entinen professorinsa houkutteli hänet Chicagon yliopistoon opiskelemaan fysiikkaa, ja Jewett kirjautui Chicagon yliopistoon tammikuussa 1899. Väitöskirjansa hän sai valmiiksi 1902.


title: Frank B. Jewett

text: Valmistumisensa jälkeen Jewett työskenteli vuoteen 1904 opettajana Massachusetts Institute of Technologyssä, josta hän vaihtoi American Telephone & Telegraph -yrityksen palkkalistoille. Vuonna 1907 Jewett muutti yrityksen uudelleenorganasoinnin seurauksena Bostonista New Yorkiin, missä hänestä tuli tutkimusjohtaja pääinsinööri John J. Cartyn alaisuudessa. Vuonna 1912 Jewettistä tehtiin AT&T:n tytäryhtiön Western Electricin apulaispääinsinööri. Hänestä tuli Western Electricin pääinsinööri vuonna 1916 ja varatoimitusjohtaja 1921. Western Electricin tutkimusyksikkö erotettiin omaksi yrityksekseen Bell Telephone Laboratoriesiksi vuonna 1925. Sen ensimmäiseksi johtajaksi valittiin Jewett, josta oli tullut myös AT&T:n varatoimitusjohtaja.


title: Frank B. Jewett

text: Jewett toimi Bell Laboratoriesin toimitusjohtajana vuoteen 1940, ja tämän jälkeen hän työskenteli vielä neljä vuotta yrityksen johtokunnan puheenjohtajana. Vuodet 1939–1937 hän oli Yhdysvaltain kansallisen tiedeakatemian puheenjohtajana. Toisen maailmansodan aikana hän kuului National Defense Research Committeehen. Vuonna 1940 Jewett käynnisti tutkimuksen, jonka tarkoituksena oli selvittää Yhdysvaltain tutkimuslaitosten valmius sota-aikaan.


title: Frank B. Jewett

text: Jewett kuoli 70-vuotiaana marraskuussa 1949. Jewett oli ollut vuodesta 1905 naimisissa ja saanut kolme lasta, joista yksi oli kuollut vauvaikäisenä. Jewettin vaimo oli kuollut joulukuussa 1948.


title: Eva Olliwier

text: Eva Viola Elisabet ("Ewa") Olliwier ("Lundqvist"; 13. tammikuuta 1904 Tukholma – 7. elokuuta 1955 Tukholma) oli ruotsalainen uimahyppääjä. Hän sai kerroshypyissä pronssia vuoden 1920 kesäolympialaisissa Antwerpenissä ja sijoittui niissä kolmanneksi myös vuoden 1927 Euroopan-mestaruuskilpailuissa.


title: Eva Olliwier

text: Vuoden 1924 kesäolympialaisissa Pariisissa Olliwier sijoittui neljänneksi ponnahduslaudalla.


title: Eva Olliwier

text: Olliwier voitti kerroshypyissä kolme Pohjoismaiden-mestaruutta. Hän oli paras vuonna 1919 Kööpenhaminassa, 1921 Kristianiassa sekä vuonna 1922 Tukholmassa pidetyissä PM-kisoissa.


title: Jalkapallon seurajoukkueiden maailmanmestaruuskilpailut 2008

text: Vuoden 2008 seurajoukkueiden maailmanmestaruuskilpailut pelattiin Japanissa 11. – 21. joulukuuta 2008 ja ne olivat järjestykseltään viidennet.


text: Turnauksen loppuottelussa 21. joulukuuta 2008 kohtasivat englantilainen Manchester United ja ecuadorilainen LDU Quito. Manchester United voitti ottelun numeroin 1–0 ja samalla heistä ensimmäinen englantilaisseura, joka on voittanut seurajoukkueiden maailmanmestaruuden.


text: "Kellonajat paikallista-aikaa (UTC+9)."


title: Araneta Coliseum

text: Smart Araneta Coliseum on monikäyttöinen areena Filippiinien Quezon Cityssä. Paikallinen baseball-seura käyttää sitä kotiareenanaan, minkä lisäksi kentällä on järjestetty myös muunkinlaisia urheilutapahtumia, joista kenties kansainvälisesti tunnetuin on raskaansarjan nyrkkeilyn maailmanmestaruusottelu "Thrilla in Manila" vuodelta 1975. Areena sijaitsee Araneta Centerin vieressä, minkä takia siitä toisinaan käytetään lempinimeä Big Dome. Areenalla on 16 035 pysyvää istuinta.


title: Aleksandr Portnov

text: Aleksandr Stalijevitš Portnov (; s. 17. syyskuuta 1961 Baku) on Neuvostoliittoa edustanut uimahyppääjä. Hän voitti vuoden 1980 kesäolympialaisissa Moskovassa kultaa kolmen metrin ponnahduslaudalla. Vuonna 1988 Soulissa hän sijoittui siinä vielä kymmenenneksi.


title: Metalist (stadion)

text: Metalist () on monikäyttöinen stadion Harkovassa Koilis-Ukrainassa. Stadion on yksi jalkapallon EM-kilpailujen 2012 pelipaikoista.


title: Metalist (stadion)

text: Stadionin rakentaminen aloitettiin vuonna 1925 ja se avattiin seuraavana vuonna, 16. syyskuuta. Avausottelu oli FK Metalist Harkovan ja FK Dnipro Dnipropetrovskin ottelu, joka päättyi 2–2. Tuolloin stadionin nimi oli Traktor. Vuonna 1949 stadion nimettiin Dzeržinetsiksi ja Metalist-nimen areena sai vuonna 1967. Stadionille tehtiin paljon korjauksia 1960- ja 1970-luvulla, jolloin kapasiteettia nostettiin ja stadionille rakennettiin Neuvostoliiton ensimmäinen salaojitus. Korjausten jälkeen stadion täytti UEFAn vaatimukset. Vuonna 1979 aloitettiin eteläpäädyn korjaus, joka kuitenkin keskeytettiin 20 vuodeksi, mutta saatiin Neuvostoliiton hajottua korjattua.


title: Motojirō Akashi

text: Motojirō Akashi () (1. syyskuuta 1864 – 26. lokakuuta 1919) oli Japanin keisarillisen armeijan kenraali ja Taiwanin seitsemäs japanilainen kenraalikuvernööri ajalla 6. kesäkuuta 1918 – 26. lokakuuta 1919.


title: Motojirō Akashi

text:
Akashi toimi kiertävänä sotilasasiamiehenä Euroopassa 1900-luvun vaihteessa. Akashi Motojirō vaikutti mm. Saksassa, Sveitsissä, Ruotsissa, Ranskassa 1901 ja Pietarissa, Venäjällä vuonna 1902. Hän oli Kenpeitain () eli Japanin keisarillisen armeijan sotilaspoliisin palveluksessa.
Ollessaan Ruotsissa Konni Zilliacus otti yhteyttä tuolloin everstin arvoisena Tukholmassa toimineeseen Akashiin joka oli jo tietoinen Zilliacuksesta ja tämän kirjasta "Japanska studier och skizzer". Päätettyään yhteistoiminnasta Akashi ja Zilliacus alkoivat toimia suomalaisten aktivistien aseistamiseksi. Akashi hankki Lontoosta lastin kuljetusta varten SS John Grafton -nimisen 315 nettorekisteritonnin rahtilaivan. 158 jalkaa pitkä John Grafton oli rakennettu Newcastlessa vuonna 1883 ja siinä oli 80 hevosvoiman höyrykone. Lisäksi ostettiin apualuksiksi "Cecel" ja "Cysne" nimiset höyryjahdit.


title: Motojirō Akashi

text: Akashi kuoli vuonna 1919 juuri kun hänet aiottiin korottaa paroniksi.


title: Luettelo Hondurasin presidenteistä

text: Tämä on luettelo Hondurasin presidenteistä.


title: Arena Lviv

text: Arena Lviv on jalkapallostadion Lvivin kaupungissa Länsi-Ukrainassa. Lemberg oli stadionin projektinimi. Stadionin kapasiteetti on 34 915 paikkaa . Stadion valmistui vuonna 2011.


title: Irina Kalinina

text: Irina Vladimirovna Kalinina (; s. 8.02.1959 Penza) on Neuvostoliittoa edustanut uimahyppääjä. Hän voitti kolmen metrin ponnahduslaudalla kultamitalin Moskovan kesäolympialaisissa vuonna 1980. Vuoden 1976 Montrealin kesäolympialaisissa hän oli sijoittunut kerroshypyissä neljänneksi ja ponnahduslaudalla seitsemänneksi.


title: Irina Kalinina

text: Uinnin maailmanmestaruuskilpailuissa Kalinina voitti kaksi kultamitalia ponnahduslaudalla (1975, 1978) ja yhden kerroshypyissä (1978). Kaikkien aikojen ensimmäisessä FINA Diving World Cupissa hän voitti vuonna 1979 kultamitalin kymmenen metrin kerroshypyissä ja sai lisäksi pronssia kolmen metrin ponnahduslaudalla.


title: Irina Kalinina

text: Kalinina kilpaili myös Universiadeissa. Kolmen metrin ponnahduslaudalla hän voitti kaksi kultamitalia (1977, 1979), ja kerroshypyissä hän ylsi yhteen kultaan (1977) ja hopeaan (1979).


title: Irina Kalinina

text: Kalinina nimettiin vuoden 1978 uimahyppääjäksi sekä ponnahduslaudalla että kerroshypyissä ja vuoden 1980 uimahyppääjäksi vielä ponnahduslaudalla. Hän on sittemmin toiminut valmentajan tehtävissä Penzassa, jossa on asunut perheineen. Hänet kelpuutettiin International Swimming Hall of Fameen vuonna 1990.


title: Le Canard enchaîné

text: Le Canard enchaîné (kirjaimellisesti , mutta nimi on sanaleikki, vapaasti käännettynä ""Välitetty uutisankka"") on ranskalainen viikoittain ilmestyvä sanomalehti. Vuonna 1915 perustetun lehden aiheena on Ranskan hallituksen toiminta, Ranskan politiikka ja ranskalainen bisnesmaailma.


title: MM-rallikausi 1978

text: MM-rallikausi 1978 oli järjestyksessään rallin maailmanmestaruussarjan kuudes kausi FIA:n MM-ohjelmassa (World Rally Championship (WRC)). Aikataulu pysyi pitkälti samanlainen kuin edellisenä vuonna, lukuun ottamatta Uuden-Seelannin rallia.


title: MM-rallikausi 1978

text: Vuodet 1973-1978, ajettiin vain auton valmistajien MM tittelistä ja nyt toisena vuonna rinnalla ajettiin kuljettajien Fia-Cup, joka vahvistui viralliseksi WRC MM-mestaruudeksi seuraavana vuonna 1979. Fia-Cupin voitti ylivoimaisesti Suomen Markku Alén.


title: MM-rallikausi 1981

text:
MM-rallikausi 1981 oli rallin maailmanmestaruussarjan 9. kausi. Kausi käsitti 12 osakilpailua. Muutoksia edelliseen vuoteen oli Uuden-Seelannin ja Brasilian osakilpailut.
Suomen Ari Vatanen voitti maailmanmestaruuden Rotmans Rally Team Ford Escort RS1800 autollaan. Hän oli ensimmäinen suomalainen maailmanmestari, mikäli Markku Alenin Fia-Cup voittoa vuodelta 1978 ei lasketa.


title: MM-rallikausi 1986

text:
MM-rallikausi 1986 oli rallin maailmanmestaruussarjan 14. kausi. Kausi jää historiaan monella tavalla. Kausi koostui 13 rallista, mukaan lukien kaikki kaksitoista edellisen kauden kilpailua sekä lisäksi uutena Olympus Rally. Tämä merkitsi paluuta MM-sarjalle Yhdysvaltoihin.
Kausi oli viimeinen tehokkaille ja suosituille B-ryhmän ralliautoille. Niiden käyttö kiellettiin hätäisesti kuolemiin johtaneiden onnettomuuksien vuoksi. Näistä yksi oli suomalaisen Henri Toivosen onnettomuus Korsikalla, jossa myös hänen kartanlukijansa Sergio Cresto kuoli. Lisäksi Portugalissa kolme katsojaa sai surmansa ja yli 30 loukkaantui auton syöksyttyä yleisön joukkoon.


title: MM-rallikausi 1986

text: Kuljettajien mestaruuden viimeisellä B-ryhmän autolla voitti lopulta Suomen Juha Kankkunen Peugeotilla, joskin mestarina ehti kymmenen päivän ajan olla Markku Alén. Alén menetti mestaruuden, sillä San Remon osakilpailun pisteet mitätöitiin jälkikäteen. Alén oli jo ehtinyt juhlia mestaruuttaan.


title: Ontojoki

text:
Ontojoki on Sotkamossa sijaitseva Oulujoen vesistöön kuuluva joki. Se laskee Ontojärvestä Isoon-Kiimaseen ja on pituudeltaan 10 kilometriä. Jokeen on rakennettu kaksi vesivoimalaa, Katerma ja Kallioinen.
Ontojoen ja kantatie 76:n varrella sijaitsee Ontojoen kylä.


title: Ontojoki

text: Vesistörakentamisen vaikutuksena Ontojoki on luokiteltu voimakkaasti rakennetuksi. 1900-luvun alussa Ontojoen suulla oli uittotukkien erottelupaikka, jossa puut jaettiin ne ostaneille yhtiöille.


title: Martina Jäschke

text: Martina Jäschke ("Scheidewig"; s. 6. toukokuuta 1960 Halle, Saksi-Anhalt) on Itä-Saksaa edustanut uimahyppääjä. Hän kilpaili vuoden 1980 kesäolympialaisissa Moskovassa. Siellä hän voitti kultamitalin kymmenen metrin kerroshypyissä, mutta jäi ponnahduslaudalla mitaleitta sijoittuen viidenneksi.


title: Martina Jäschke

text: Vuonna 1978 Jäschke sai uinnin maailmanmestaruuskilpailuissa hopeaa kerroshypyissä. Uinnin pitkän radan Euroopan-mestaruuskilpailuissa hän sai vuonna 1981 hopeaa ponnahduslaudalla ja pronssia kerroshypyissä.


title: Kalmarin sota

text: Kalmarin sota () oli Ruotsin ja Tanskan välinen sota aikavälillä 1611 - 1613 erinäisistä rajakiistoista, muun muassa Ruijan omistamisesta.


title: Kalmarin sota

text: Tanskaa johti kuningas Kristian IV. Ruotsin johdossa oli sodan alussa Kaarle IX, ja sodan päätti hänen poikansa Kustaa II Aadolf.


title: Kalmarin sota

text: Tanska julisti sodan alkaneeksi 4. huhtikuuta 1611 Örebrossa. Kristian IV:n joukot piirittivät Kalmarin 3. toukokuuta ja kaupunki vallattiin saman kuun lopussa. Tärkeän Älvsborgin linnoituksen tanskalaiset valtasivat 24. toukokuuta 1612


title: Kalmarin sota

text: Rauha solmittiin Knäredissä 20. tammikuuta 1613. Rauhan vuoksi Ruotsin täytyi luopua oikeuksistaan Jäämeren rannikkoalueisiin.


title: Kazakstan olympialaisissa

text: Kazakstan osallistui olympialaisiin itsenäisenä valtiona ensimmäisen kerran Lillehammerissa 1994, ja on ollut sen jälkeen mukana kaikissa kesä- ja talviolympialaisissa. Vuonna 1992 kazakstanilaisurheilijat kilpailivat yhdistetyllä joukkueella Georgian ja muiden IVY:n jäsenmaiden kanssa, tätä ennen maa oli osa Neuvostoliittoa.


title: Kazakstan olympialaisissa

text: Kesäolympialaisissa Kazakstanin menestyksekkäimmät urheilulajit ovat nyrkkeily, painonnosto ja paini. Talvikisoissa se on menestynyt parhaiten maastohiihdossa.


title: Kazakstan olympialaisissa

text: Kazakstanin urheilijoista eniten mitaleja on saanut hiihtäjä Vladimir Smirnov, joka voitti yhden kulta-, kaksi hopea- ja yhden pronssimitalin 1994 ja 1998. Edustaessaan vielä Neuvostoliittoa hän oli saanut kolme mitalia 1988. Ainoa kaksi kultamitalia saanut Kazakstanin edustaja on painonnostaja Ilja Iljin, joka voitti miesten 94 kg:n sarjan Pekingissä 2008 ja Lontoossa 2012. Myös neljä muuta Kazakstanin urheilijaa on saanut kesäolympialaisissa kaksi mitalia.


title: Álvaro Morata

text: Álvaro Borja Morata Martín (s. 23. lokakuuta 1992 Madrid, Espanja) on espanjalainen jalkapalloilija, joka edustaa seuratasolla Primera Divisiónissa pelaavaa Atlético Madridia.


title: Álvaro Morata

text: Morata siirtyi Real Madridin junioriakatemiaan vuonna 2008 naapuriseura Getafen junioreista. Pelattuaan hyvän kauden C-joukkueessa, tehden 34 maalia ja joukkueen voitettua kaksi pokaalia, hänet nostettiin Real Madrid Castillaan heinäkuussa 2010. Myöhemmin samassa kuussa seuran edustusjoukkueen päävalmentaja José Mourinho otti Moratan ja neljä muuta reservijoukkueen pelaaja mukaan edustusjoukkueen harjoituskaudelle Yhdysvaltoihin.


title: Álvaro Morata

text: 15. elokuuta 2010 hän teki ensiesiintymisensä Castillassa, kun joukkue kohtasi ystävyysottelussa Alcorcónin. Morata teki ottelun ainoan maalin ja johdatti sillä Castillan 1–0-voittoon. Ensimmäisen sarjaottelunsa hän pelasi 29. elokuuta 2010 Coruxoa vastaan ja reilu kuukausi myöhemmin 31. lokakuuta 2010 hän teki ensimmäisen maalinsa ottelussa Alcaláa vastaan.


title: Álvaro Morata

text: 12. joulukuuta 2010 Morata koki siihen astisen uransa kohokohdan, kun hän pääsi tekemään ensiesiintymisensä Real Madridin edustusjoukkueessa ottelussa Real Zaragozaa vastaan. Tammikuussa 2011 Gonzalo Higuaínin loukkaantumisen myötä espanjalaismedia piti Morataa yhtenä vaihtoehtona hänen korvaajanaan. Edustusjoukkueen päävalmentaja José Mourinho päätti kuitenkin tuolloin antaa Moratan kasvaa korkoa vielä reservijoukkueessa.


title: Álvaro Morata

text: 13. helmikuuta 2011 hän teki ammattilaisuransa ensimmäisen hattutemppun ottelussa Deportivo La Coruñan reservijoukkuetta vastaan.


title: Álvaro Morata

text: Morata teki ensimmäisen maalinsa edustusjoukkueessa 11. marraskuuta 2012 pelatussa vierasottelussa Levantea vastaan. Real Madrid voitti lopulta Moratan maalilla ottelun numeroin 2–1.


title: Alligator Malans

text: UHC Alligator Malans on sveitsiläinen salibandyn erikoisseura Malansista. Miesten edustusjoukkue pelaa kaudella 2012–2013 Sveitsin korkeimmalla sarjatasolla Swiss Mobiliar Leaguessa. Joukkue perustettiin vuonna 1991, kun salibandyseurat UHC Alligator Jenins ja UHC Malans yhdistyivät.


title: Richard Holbrooke

text: Richard Charles Albert Holbrooke (24. huhtikuuta 1941 New York – 13. joulukuuta 2010 Washington) oli korkea-arvoinen yhdysvaltalainen diplomaatti, toimittaja, kirjailija, professori, Rauhanjoukkojen virkailija ja investointipankkiiri.


title: Richard Holbrooke

text: Holbrooke valmistui Brown Universitystä vuonna 1962. Holbrooke toimi vuosina 1993–1994 Yhdysvaltain Saksan suurlähettiläänä, vuonna 1995 Bosnian sodan päättäneen Daytonin rauhansopimuksen neuvottelijana ja vuosina 1999–2001 Yhdysvaltain YK-lähettiläänä Bill Richardsonin jälkeen. Hän kritisoi voimakkaasti presidentti George W. Bushin Afganistan-politiikkaa. Holbrooken viimeiseksi tehtäväksi jäi toimiminen Barack Obaman hallinnossa Yhdysvaltain Afganistanin ja Pakistanin erityislähettiläänä. Holbrooke kuoli aortan repeämän korjaamiseksi tehdyn leikkauksen jälkeen 13. joulukuuta 2010 69-vuotiaana.


title: The Marmalade

text: The Marmalade oli skotlantilainen pop rock -yhtye Glasgow'sta. Yhtye perustettiin vuonna 1961 nimellä "The Gaylords", myöhemmin nimi muuttui muotoon "Dean Ford and The Gaylords". Vuonna 1966 yhtye otti nimekseen The Marmalade. Yhtyeen menestyksekkäin ajanjakso levymyynnin kannalta oli vuosina 1968–1972. Yhtye on toiminut nykypäiviin saakka toimii edelleen, joskaan mukana ei ole enää ainuttakaan alkuperäistä jäsentä.


title: Paini kesäolympialaisissa 1952 – kreikkalais-roomalaisen painin 73 kg

text: Kreikkalais-roomalaisen painin sarjaan 73 kg Helsingin olympiakisoissa 1952 osallistui 18 painijaa, jokaisen edustaessa eri maata. Kilpailusta putosi kun kilpailija sai 5 miinuspistettä täyteen. Miinuksia tuli tappiosta 3. Työvoitosta seurasi -1. Kolmen parhaan keskinäiset ottelut ratkaisivat lopulliset sijoitukset. Kilpailut käytiin messuhalli I:ssä, Helsingissä 24. -27. heinäkuuta.


text: Suomen Männikkö keskeytti kilpailun 2.kierroksen jälkeen.


title: Paini kesäolympialaisissa 1952 – kreikkalais-roomalaisen painin 79 kg

text: Kreikkalais-roomalaisen painin sarjaan 79 kg Helsingin olympiakisoissa 1952 osallistui 11 painijaa, jokaisen edustaessa eri maata. Kilpailusta putosi kun kilpailija sai 5 miinuspistettä täyteen. Miinuksia tuli tappiosta 3. Työvoitosta seurasi -1. Kolmen parhaan keskinäiset ottelut ratkaisivat lopulliset sijoitukset. Kilpailut käytiin messuhalli I:ssä, Helsingissä 24. -27. heinäkuuta.


text: Ruotsin Grönberg oli jo alkukierroksilla voittanut molemmat muut mitalistit, joten hänen ei enää tarvinnut otella.


text: Ottelematta 3.kierroksella luovuttanut Courtois on sijoitettu ko. kierroksella pudonneista heikoimmaksi pisteistä riippumatta.


title: Monarch

text: Monarch tarkoittaa muun muassa seuraavia:


title: Punarintapitaho

text: Punarintapitaho ("Ochthoeca rufipectoralis") on Etelä-Amerikassa tavattava tyranneihin kuuluva varpuslintu.


title: Punarintapitaho

text: Kooltaan punarintapitaho on noin 14 cm. Selästään laji on väritykseltään ruskea ja pää on musta. Päässä on leveät valkoiset silmäkulmajuovat. Linnun siivet ovat mustat ja niissä on punaruskea juova. Punarintapitahon kurkku on harmahtava ja rinta oranssinruskea. Vatsa on lajilla väritykseltään valkoinen.


title: Punarintapitaho

text: Punarintapitahoa tavataan Andeilta alueelta, joka ulottuu Venezuelasta ja Kolumbiasta Bolivian länsiosiin. Linnun elinympäristöä ovat vuoristometsät ja metsien reunamaat. Laji liikkuu enemmän puiden latvuksissa kuin monet muut tyrannit, jotka ovat pensaikkojen lajeja. Punarintapitahon elinympäristöt sijaitsevat yleensä 2 500–3 600 metrin korkeudella merenpinnasta.


title: Punarintapitaho

text: Punarintapitahot liikkuvat yleensä pareittain ja voivat joskus liittyä sekaparviin. Lajin ravintoa ovat hyönteiset, joita se etsii puiden lehvästön keskikerroksista tai pyydystää ilmasta.


title: Montrose

text: Montrose tarkoittaa muun muassa seuraavia:


title: Ayres

text: Ayres on muun muassa seuraavien henkilöiden sukunimi:


title: Paini kesäolympialaisissa 1952 – kreikkalais-roomalaisen painin 87 kg

text: Kreikkalais-roomalaisen painin sarjaan 87 kg Helsingin olympiakisoissa 1952 osallistui 10 painijaa, jokaisen edustaessa eri maata. Kilpailusta putosi kun kilpailija sai 5 miinuspistettä täyteen. Miinuksia tuli tappiosta 3. Työvoitosta seurasi -1. Kolmen parhaan keskinäiset ottelut ratkaisivat lopulliset sijoitukset. Kilpailut käytiin messuhalli I:ssä, Helsingissä 24. -27. heinäkuuta.


title: Bass

text: Bass voi tarkoittaa seuraavia:


title: Bass

text: Musiikkitermeissä sana viittaa englannin matalaa ääntä terkoittavaan sanaan bass, joka suomessa ja useimmissa muissa kielissä esiintyy yleensä italialaisessa muodossa basso.


title: Björkman

text: Björkman on seuraavien henkilöiden sukunimi:


title: Flashback

text: Flashback tarkoittaa seuraavia asioita:


title: Griffith

text: Griffith voi tarkoittaa ainakin seuraavia:


title: Kromosomi 16

text: Kromosomi 16 on yksi ihmisen 23:sta eri kromosomista. Ihmisillä on kaksi kappaletta kromosomi 16:ta. Kromosomissa 16 on noin 90 miljoonaa emäsparia ja noin 1 300 geeniä.


title: Eronen

text: Eronen on suomalainen sukunimi, joka on muun muassa seuraavilla henkilöillä:


title: Fuchs

text: Fuchs voi tarkoittaa seuraavia:


title: Röyhyhelmikkä

text: Röyhyhelmikkä ("Melica uniflora") on monivuotinen, lähinnä Euroopassa kasvava lehtojen heinäkasvi. Suomessa laji on rauhoitettu Ahvenanmaalla.


title: Röyhyhelmikkä

text: Röyhyhelmikkä kasvaa 35–50 cm pitkäksi. Se on pitkärönsyinen ja varsi on pysty tai koheneva. Korren tyviosa on väriltään violetti. Korren lehtitupet ovat litteitä ja sileitä. Nuokkuvat lehdet ovat 2–3 mm leveitä, tasasoukkia, suippoja ja kiiltäviä. Lehden kieleke on ruskehtava, tylppä ja enintään 0,2 mm pitkä. Kielekkeen vastakkaisella puolella on jopa 4 mm pitkä, varrenmyötäinen, kalvomainen ja suippo lisäke. Kukinto on 7–10 cm pitkä harsu, haarova röyhy, jonka alimmat kukintohaarat ovat pitkäperäisiä. Kunkin haaran päässä on yksi pysty, 5–7 mm pitkä tähkylä. Kaleet ovat sinipunertavia. Röyhyhelmikkä kukkii Suomessa heinäkuussa.


title: Röyhyhelmikkä

text: Muista helmikkälajeista röyhyhelmikkä muistuttaa paljon yleistä nuokkuhelmikkää ("M. nutans").


title: Röyhyhelmikkä

text: Röyhyhelmikkää tavataan lähinnä Etelä- ja Keski-Euroopassa Pohjois-Espanjasta Kreikkaan, Bulgariaan ja Romaniaan, ja edelleen Puolan kautta eteläiseen Skandinaviaan ja Britteinsaarille. Lisäksi lajia tavataan paikoitellen myös Pohjois-Afrikassa, Turkissa ja Kaukasuksen alueella. Suomessa röyhyhelmikkää tavataan ainoastaan Ahvenanmaalla. Laji löydettiin sieltä vuonna 1938. Nykyään esiintymiä tunnetaan Getasta, Hammarlandista, Finströmistä ja Saltvikista.


title: Röyhyhelmikkä

text: Röyhyhelmikkä on tyypillinen pyökkimetsien kasvi. Suomessa laji kasvaa esiintymisalueensa pohjoisrajoilla, missä pyökkimetsiä ei esiinny. Lajia tavataankin Suomessa muiden jalojen lehtipuiden muodostamissa lehdoissa.


title: Paini kesäolympialaisissa 1952 – kreikkalais-roomalaisen painin yli 87 kg

text: Kreikkalais-roomalaisen painin sarjaan yli 87 kg Helsingin olympiakisoissa 1952 osallistui 10 painijaa, jokaisen edustaessa eri maata. Kilpailusta putosi kun kilpailija sai 5 miinuspistettä täyteen. Miinuksia tuli tappiosta 3. Työvoitosta seurasi -1. Kolmen parhaan keskinäiset ottelut ratkaisivat lopulliset sijoitukset. Kilpailut käytiin messuhalli I:ssä, Helsingissä 24. -27. heinäkuuta.


text: Augusto Baarendse ja Ken Richmond luopuivat kilpailusta ennen ensimmäistäkään ottelua.


title: Google Buzz

text: Google Buzz oli Googlen vuonna 2010 lanseeraama palvelu, joka oli integroitu Googlen sähköpostipalveluun, Gmailiin. Buzzin avulla käyttäjät olivat voineet jakaa linkkejä, valokuvia, videoita, statuspäivityksiä ja kommentteja "keskustelunomaisesti" käyttäjän inboxin yhteydessä.


title: Google Buzz

text: Buzz salli käyttäjiensä valita jokaisella kerralla erikseen, jakoiko hän päivityksensä koko maailmalle vai vain jollekin ystäväryhmälle. Palvelu tuki myös Picasaa, Flickriä, Google-syötteenlukijaa, YouTubea, Bloggeria, FriendFeediä, identi.caa ja Twitteriä.


title: Google Buzz

text: Google on myöntänyt, että Google Buzz on epäonnistunut tavoitteissaan. Google "+1"-napin uskotaan korvaavan Google Buzz:in. 14.lokakuuta 2011 Google ilmoitti virallisesti lopettavansa Buzz-toiminon.


title: Mätäshelmikkä

text: Mätäshelmikkä ("Melica picta") on Euroopassa kasvava, monivuotinen, lehtojen heinäkasvi. Suomessa laji on rauhoitettu Ahvenanmaalla.


title: Mätäshelmikkä

text: Mätäshelmikkä kasvaa 35–50 cm pitkäksi. Nimensä mukaisesti laji on mätästävä ja lyhtyrönsyinen. Varren tyvi on väriltään heikosti sinipunainen. Varren lehtitupet ovat litteitä ja varsinkin selkäsuoni on karhea. Pystyt lehdet ovat 2–3 mm leveitä, tasasoukkia, suippoja ja himmeitä. Lehden kieleke on lähes valkoinen, suippo ja 2–2,5 mm pitkä. Kukinto on 7–10 cm pitkä toispuoleinen, terttumainen röyhy. Nuokkuvat tähkylät ovat 5–10 mm pitkiä ja lyhytperäisiä. Kaleet ovat vihertäviä, vain kärkiosastaan hieman sinipunertavia. Mätäshelmikkä kukkii Suomessa heinäkuussa.


title: Mätäshelmikkä

text: Muista helmikkälajeista mätäshelmikkä muistuttaa huomattavasti yleistä nuokkuhelmikkää ("M. nutans").


title: Mätäshelmikkä

text: Mätäshelmikkää tavataan Etelä-Saksasta itään Bulgariaan, Romaniaan, Ukrainaan ja Etelä-Venäjälle saakka. Lajia kasvaa myös Kaukasuksen alueella. Hyvin kaukana muista esiintymistä mätäshelmikkää kasvaa myös Etelä-Suomessa, ainoana paikkana Pohjoismaissa. Suomessa mätäshelmikkää tavataan Ahvenanmaalla, Varsinais-Suomessa, Uudellamaalla ja Kymenlaaksossa.


title: Mätäshelmikkä

text: Mätäshelmikkä kasvaa suojaisissa merenrantakivikoissa, lehtoniityillä, lehtomaisissa rinnemetsissä ja lehtokallioilla.


title: In the Cool, Cool, Cool of the Evening

text: ”In the Cool, Cool, Cool of the Evening” on Hoagy Carmichaelin säveltämä ja Johnny Mercerin sanoittama musiikkikappale vuoden 1951 elokuvasta "Poikamiesisä". Elokuvassa sen lauloivat duettona Bing Crosby ja Jane Wyman. Carmichaelin ja Mercerin viimeiseksi yhteiseksi teokseksi jäänyt kappale voitti vuoden 1951 parhaan laulun Oscar-palkinnon.


title: In the Cool, Cool, Cool of the Evening

text: Crosbyn ja Wymanin lisäksi kappaleen ovat nauhoittaneet muun muassa Frankie Laine ja Jo Stafford.


title: Crawford

text: Crawford voi tarkoittaa seuraavia:


title: Graafinen ilme

text: Graafinen ilme eli talotyyli on yritykselle tai yhteisölle luotu visuaalinen ilme. Graafisen ilmeen tarkoituksena on korostaa yrityksen ja sen toiminnan persoonallisuutta ja symbolisoida yrityksen tärkeinä pitämiä arvoja, toimintaperiaatteita ja tavoitteita. Graafista ilmettä käytetään niin yrityksen ulkoisessa kuin sisäisessäkin viestinnässä.


title: Graafinen ilme

text: Graafisen ilmeen tärkeimmät osat ovat logo, liikemerkki, värit, typografia ja kuvat. Yritys käyttää näitä graafisen ilmeensä mukaisia elementtejä kaikenlaisissa painotuotteissaan, ilmoituksissaan, www-sivuillaan, tuotekuvastoissaan ja esitteissään.


title: Graafinen ilme

text: Logon fontti valitaan osin visuaalisin perustein, osin yrityksen toimialaan ja arvoihin sopivuuden mukaan. Hyvän logon ominaisuuksiin voidaan lukea omaleimaisuus, pelkistys ja helppolukuisuus. Liikemerkeissä voidaan käyttää symboliikkaa, mutta selkeys on yksi hyvän liikemerkin kriteeri. Liikemerkit ovat usein pitkäikäisiä tunnistettavuuden saavuttamiseksi, mutta joskus vanhentunut liikemerkki uusitaan, jotta se viestisi paremmin yrityksen nykytilasta.


title: Graafinen ilme

text: Yrityksen päävärinä toimii liikemerkin väri. Yrityksen tunnusväri voi muodostua sen tärkeäksi tunnisteeksi, kuten Coca-Colan punainen ja Fazerin sininen. Värin valinnassa otetaan usein huomioon värien symboliikka ja kulttuurinen merkitys.


title: Graafinen ilme

text: Yrityksen typografiaan kuuluu etenkin kirjasintyyppi eli "talofontti", jota yrityksen asiateksteissä käytetään. Kirjasintyyppi noudattaa usein logossa käytetyn fontin tyyliä, ja sen tulee olla selkeälukuinen.


title: Graafinen ilme

text: Hyvän graafisen ilmeen kriteerejä ovat tunnistettavuus, yrityskuvan vahvistaminen, muista erottuminen, selkeys, yhdenmukaisuus, liikeidean tukeminen, kohderyhmien huomioiminen ja persoonallisuus.


title: Graafinen ilme

text: Yrityksen graafinen ilme kootaan "graafiseen ohjeistukseen", joka määrittelee yksityiskohtaisesti kaikkien graafisten elementtien käytön. Ohjeistuksessa annetaan usein myös perustelut yrityksen graafisen ilmeen käytölle. Graafista ohjeistoa jaetaan paitsi yrityksen omalle henkilöstölle, joskus myös ulkoisille sidosryhmille ja yhteistyökumppaneille.


title: Hofmann

text: Hofmann on seuraavien henkilöiden sukunimi:


title: Hoffmann

text: Hoffmann voi tarkoittaa seuraavia:


title: Hofman

text: Hofman on muun muassa seuraavien henkilöiden sukunimi:


title: Fisk

text: Fisk voi tarkoittaa seuraavia:


title: Scott Burns

text: Scott Burns on yhdysvaltalainen tietokoneinsinööri sekä entinen death metal -musiikin saralla työskennellyt musiikkituottaja.


title: Scott Burns

text: Burns on tuottanut useita albumeita metalliyhtyeille kuten Death, Cannibal Corpse, Sepultura, Obituary, Atheist, Malevolent Creation, Suffocation ja Cynic.


title: Voimistelu kesäolympialaisissa 1952 – miesten joukkuekilpailu

text: Miesten voimistelun joukkuekilpailun parhaat maat Helsingin olympiakisoissa olivat Neuvostoliitto, Sveitsi ja Suomi. Joukkueita kilpailuun osallistui kaikkiaan 23. Joukkueeseen sai maksimissaan kuulua kahdeksan urheilijaa ja joukkueen tulokseen laskettiin viiden parhaan urheilijan tulos jokaiselta telineeltä erikseen kummaltakin kierrokselta.


title: Richard C. Tolman

text: Richard Chace Tolman (4. maaliskuuta 1881 West Newton, Massachusetts, Yhdysvallat – 5. syyskuuta 1948 Pasadena, Kalifornia, Yhdysvallat) oli yhdysvaltalainen fyysikko ja kosmologi. Hän oli California Institute of Technologyn fysikaalisen kemian ja matemaattisen fysiikan professori.


title: Richard C. Tolman

text: Tolman suoritti kandidaatintutkintonsa kemiantekniikasta Massachusetts Institute of Technologyssä vuonna 1903. Seuraavan vuoden hän asui Berliinissä, mutta palasi MIT:iin suorittaakseen opintonsa loppuun. Tohtoriksi Tolman valmistui vuonna 1910. Tämän jälkeen hän työskenteli Michiganin, Cincinnatin, Kalifornian Berkeleyn ja Illinois'n yliopistoissa. Ensimmäisen maailmansodan aikana hän palveli Chemical Warfare Servicessä. Sodan jälkeen Tolman oli vuodet 1919–1922 Fixed Nitrogen Research Laboratoryn apulaisjohtajana ja johtajana. Tutkimuslaitoksen tarkoituksena oli jatkaa hallituksen tutkimusta, joka liittyi räjähteissä ja lannoitteissa käytettyihin typpituotteisiin.


title: Richard C. Tolman

text: Vuonna 1922 Tolman siirtyi California Institute of Technologyyn, jossa hän työskenteli tiedeuransa loppuun asti. Hän toimi yliopistossa fysikaalisen kemian ja matemaattisen fysiikan professorina sekä ylempiin tutkintoihin johtavan osaston dekaanina. Caltechissä hän julkaisi tutkimuksia muun muassa tilastollisesta mekaniikasta ja suhteellisuusteoriasta.


title: Richard C. Tolman

text: Toisen maailmansodan aikaa Tolman jatkoi uraansa tiedehallinnossa. Hän oli National Defense Research Committee varapuheenjohtaja. Hän oli myös Manhattan-projektia johtaneen Leslie Grovesin johtava tieteellinen neuvonantaja. Sodan jälkeen hän oli YK:ien atomienergiakomission Yhdysvaltain-edustajan Bernard Baruchin neuvonantajana. Tolman kuoli Pasadenassa vuonna 1948.


title: Staryja Darohi

text: Staryja Darohi () eli Staryje Dorogi ) on pieni kaupunki ja hallinnollinen piiri Valko-Venäjän Minskin alueen kaakkoisosissa. Vuoden 2009 väestönlaskennan mukaan Staryja Darohin kaupungissa asui 11 036 ja koko piirissä () yhteensä 21 937 ihmistä.


title: Staryja Darohi

text: Lähimmät suuremmat kaupungit ovat Slutsk (49 km kantatietä P43 länteen) ja Babruisk (67 km kantatietä P43 itään). Lyhin tieyhteys pääkaupunki Minskiin (125 km) kulkee Marina Horkan kautta ensin kantatietä P92 ja sitten valtatietä M5 pitkin. Kaupunkiin pääsee myös junalla; rautatieasema Staryje Dorogi on yksi Valko-Venäjän rautateiden poikittaisen Baranavitšy- Kletsk- Slutsk- Asipovitšy -radan asemista.


title: MM-rallikausi 1982

text: MM-rallikausi 1982 oli rallin maailmanmestaruussarjan 10. kausi. Siihen kuului 12 osakilpailua. Maailmanmestaruuden voitti Walter Röhrl.


title: MM-rallikausi 1985

text: MM-rallikausi 1985 oli rallin maailmanmestaruussarjan 13. kausi. Kausi käsitti 13 osakilpailua, joista 12 oli samoja kuin vuonna 1984. Kauden hallitsija oli Peugeotin Timo Salonen, joka voitti mestaruuden ylivoimaisesti. Audi ja Lancia kärsi teknisistä ongelmista.


title: Afrikansarvipöllö

text: Afrikansarvipöllö ("Asio abyssinicus") on keskikokoinen pöllölintu, jolla on keltaiset silmät, musta nokka ja harmaat kulmakarvat. Se on ulkonäöltään samannäköinen kuin sarvipöllö ("Asio otus") mutta yleisesti tummempi, eivätkä niiden elinalueet kohtaa. Sillä on pitkät ruskeat valkoreunaiset korvatupsut.


title: Afrikansarvipöllö

text: Sitä tavataan Kongon demokraattisessa tasavallassa, Etiopiassa, Keniassa, Ruandassa ja Ugandassa.


title: Afrikansarvipöllö

text: Tämä pöllö suosii avointa ruohikkoa tai nummimaista aluetta, jossa kasvaa tammea tai setriä.


title: Afrikansarvipöllö

text: Sitä esiintyy vuoristolaaksoissa ja -solissa 3 000 metrin korkeuteen saakka.


title: Afrikansarvipöllö

text: Se jakautuu kahteen alalajiin:


title: Afrikansarvipöllö

text: Luonnontieteellinen keskusmuseo


title: Lex Sarah

text: Lex Sarah on Ruotsin sosiaalipalvelulain pykälä, joka velvoittaa työntekijää raportoimaan tietoonsa tulleet väärinkäytökset vanhusten tai kehitysvammaisten hoidossa. Sosiaalipalvelulain 14. luvun 3. pykälä tuli voimaan vuoden 1999 alusta, ja sitä muutettin 1. heinäkuuta 2011. Se koskee sekä julkisia että yksityisiä hoivapalveluiden tarjoajia.


title: Lex Sarah

text: Sen jälkeen on säädetty sairaanhoidon parissa työskentelevien vastaavasta velvollisuudesta Lex Maria.


title: Lex Sarah

text: Lex Sarah on saanut nimensä perushoitaja Sarah Wägnertin mukaan. Hän arvosteli lokakuussa 1997 Ruotsin television uutisohjelmassa Rapport työnantajaansa ISS Carea, joka piti Polhemsgården-nimistä vanhainkotia Solnassa. Vanhusten annettiin huutaa tuntikausia apua, ja he saivat makuuhaavoja. Wägnertin paljastukset johtivat asian laajaan käsittelyyn tiedotusvälineissä ja lopulta lakipykälän syntymiseen. ISS Care joutui lopettamaan vanhustenhoidon Solnassa.


title: Lex Sarah

text: Suomalaisessa kehitysvammaisten ja vanhustenhoitoa koskevassa keskustelussa viitataan Lex Sarahiin. On esitetty vaatimuksia, että Suomeenkin tarvittaisiin vastaava lainsäädäntö vanhusten ja kehitysvammaisten huonon kohtelun kitkemiseksi.


title: Gallagher

text: Gallagher on seuraavien henkilöiden sukunimi:


title: Kalastajavaris

text: Kalastajavaris ("Corvus ossifragus") on varisten heimoon kuuluva Yhdysvaltojen kotoperäinen varpuslintu. Sen esiintymisalue käsittää Yhdysvaltojen itä- ja kaakkoisrannikon Mainesta Floridaan, ja sieltä Louisianaan ja Texasin itäosiin ja edelleen suurten jokien varsia sisämaahan. Alexander Wilson kuvaili lajin holotyypin Beasley's Pointista New Jerseystä vuonna 1812.


title: Annika Walter

text: Annika Walter (s. 5. helmikuuta 1975 Rostock) on saksalainen uimahyppääjä, joka sai vuoden 1996 kesäolympialaisissa Atlantassa hopeamitalin kymmenen metrin kerroshypyissä. Samassa lajissa hän ylsi hopeaan myös Euroopan-mestaruuskilpailuissa vuonna 1997.


title: Jamaikanvaris

text: Jamaikanvaris ("Corvus jamaicensis") on varisten heimoon kuuluva Jamaikan kotoperäinen varpuslintu. Johann Friedrich Gmelin kuvaili lajin holotyypin Jamaikalta vuonna 1788.


title: Yhdystie 4021

text: Yhdystie 4021 on kaksikaistainen ja päällystetty yhdystie, jonka pituus on noin 27 kilometriä. Tie alkaa Parikkalan Maironiemestä valtatien 6 liittymästä ja kulkee Tarnalan, Niukkalan ja Uukuniemen kirkonkylän kautta Haapaniemeen. Tie on monin paikoin mutkainen.


title: Yhdystie 4021

text: Tien varrella on Uukuniemen kirkko sekä lähellä tien loppua Papinniemen leirintäalue. Ennen vuoden 1996 tienumerouudistusta tie oli seututie 402.


title: Kuubanvaris

text: Kuubanvaris ("Corvus nasicus") on varisten heimoon kuuluva länsi-intialainen varpuslintu. Se elää Kuubassa, Isla de la Juventudilla sekä Bahaman eteläisillä saarilla. Coenraad Jacob Temminck kuvaili lajin holotyypin Kuubasta vuonna 1826.


title: Sjöberg

text: Sjöberg on muun muassa seuraavien henkilöiden sukunimi:Sjöberg on myös paikannimi, jolla voidaan tarkoittaa seuraavia paikkoja:


title: Hispaniolanvaris

text: Hispaniolanvaris ("Corvus leucognaphalus") eli aiemmalta nimeltään Haitinvaris on varisten heimoon kuuluva Hispaniolan saarella elävä varpuslintu. Laji eli myös Puerto Ricossa, mutta on sieltä hävinnyt noin vuonna 1963, pääasiassa elinympäristön tuhoutumisen sekä metsästyksen takia. Sen populaation koko on noin 2 500–10 000 yksilöä. François Marie Daudin kuvaili lajin holotyypin Puerto Ricosta vuonna 1800.


title: Räpäyttäjävaris

text: Räpäyttäjävaris ("Corvus orru") eli aiemmalta nimeltään savannivaris on varisten heimoon kuuluva varpuslintu. Sen esiintymisalue käsittää Indonesian kaakkoissaaristoa, osan Papua-Uudesta-Guineasta, sekä Australian länsi-, keski- ja pohjoisosat, mukaan lukien rannikon edustan suuremmat saaret. Lajista tunnetaan kolme alalajia. Charles Lucien Bonaparte kuvaili lajin holotyypin Uuden-Guinean Triton Bayn Lobosta vuonna 1850.


title: Australianaavikkovaris

text: Australianaavikkovaris ("Corvus bennetti") on varisten heimoon kuuluva Australian kotoperäinen varpuslintu. Sen esiintymisalue käsittää mantereen keski- ja länsiosat. Alfred John North kuvaili lajin holotyypin Uuden Etelä-Walesin Moolahista vuonna 1901.


title: Tasmaniankorppi

text: Tasmaniankorppi ("Corvus tasmanicus") on varisten heimoon kuuluva Australian kotoperäinen varpuslintu. Sen esiintymisalue käsittää mantereen itä- ja kaakkoisosan, Tasmanian ja Bassinsalmen saaret. Lajista tunnetaan kaksi alalajia. Gregory Mathews kuvaili lajin holotyypin Tasmaniasta vuonna 1912.


title: Pikkukorppi

text: Pikkukorppi ("Corvus mellori") on varisten heimoon kuuluva Australian kotoperäinen varpuslintu. Sen esiintymisalue käsittää mantereen kaakkoisosan sekä Kangaroo Islandin ja King Islandin. Gregory Mathews kuvaili lajin holotyypin Etelä-Australian Angasin tasangolta vuonna 1912.


title: Australiankorppi

text: Australiankorppi ("Corvus coronoides") on varisten heimoon kuuluva Australian kotoperäinen varpuslintu. Nimialalaji "coronoides" elää mantereen kaakkois- ja eteläosissa, ja alalaji "perplexus" Lounais-Australiassa. Nicholas Aylward Vigors ja Thomas Horsfield kuvailivat lajin holotyypin Uuden Etelä-Walesin Parramattasta vuonna 1827.


title: Neljä kvartettoa

text: Neljä kvartettoa () on T. S. Eliotin vuonna 1943 ilmestynyt runokokoelma. Kokoelman osat "Burnt Norton", "East Coker", "The Dry Salvages" ja "Little Gidding" ilmestyivät alun perin itsenäisinä teoksina vuosina 1936–1942. Eliot piti kokoelmaa päätyönään.


title: Aavikkokorppi

text: Aavikkokorppi ("Corvus cryptoleucus") on varisten heimoon kuuluva pohjoisamerikkalainen varpuslintu. Sen esiintymisalue käsittää Yhdysvaltain keski- ja eteläosat sekä Meksikon itä-, keski- ja pohjoisosia. Darius N. Couch kuvaili lajin holotyypin Meksikon Tamaulipasista vuonna 1854.


title: Yhdysvaltain presidentin virka-auto

text: Yhdysvaltain presidentin virka-auto (lempinimet: "The Beast", "Cadillac One", "Limousine One", "First Car")on presidentin käytössä oleva auto. Se on nykyisin General Motorsin valmistama muunneltu Cadillac-limusiini. Auto on erittäin raskaasti panssaroitu. Aiemmat virka-autot ovat olleet muun muassa Pierce-Arrowin valmistamia.


title: Yhdysvaltain presidentin virka-auto

text: Barack Obaman virka-auto ”The Beast” oli ollut käytössä vuodesta 2009 lähtien. Yhdysvaltain salainen palvelu tilasi sen seuraajan Cadillacilta 2010-luvun puolivälissä. Päivitetyn version oli tarkoitus valmistua Donald Trumpin virkaanastujaisiin 20. tammikuuta 2017 mennessä, mutta se viivästyi.


title: Yhdysvaltain presidentin virka-auto

text: Uutta virka-autoa käytettiin ensimmäisen kerran 24. syyskuuta 2018 New York Cityssa.


title: Suuri murros

text: Suuri murros () on Karl Polanyin vuonna 1944 ilmestynyt kirja. Sen on suomentanut Natasha Vilokkinen ja julkaissut vuonna 2009 Vastapaino. Esipuheen suomennokseen on kirjoittanut Risto Heiskala. Suomennos on saanut J. A. Hollo -palkinnon.


title: Suuri murros

text: Teos käsittelee sosiaalisia ja poliittisia mullistuksia, joita tapahtui Englannissa markkinatalouden nousun aikana. Polanyin mukaan nykyaikaista markkinataloutta ja modernia kansallisvaltiota ei pitäisi ymmärtää erillisinä yhteiskunnan osina vaan yhtenä ihmisen keksintönä. Polanyi kutsuu tätä keksintöä markkinayhteiskunnaksi.


title: Suuri murros

text: Polanyi sanoo teoksessa, että modernin valtion kehitys kulki käsi kädessä modernin markkinatalouden kanssa. Hänen mukaansa voimakasta valtiota tarvittiin edistämään yhteiskunnan rakenteessa sellaisia muutoksia, jotka mahdollistivat kilpailukykyisen kapitalistisen talouden. Samalla kapitalistinen talous edellytti vahvaa valtiota lieventämään sen kovempia vaikutuksia. Polanyin mukaan nämä muutokset tarkoittivat sen perustavanlaatuisen yhteiskuntajärjestyksen tuhoamista, joka oli ollut olemassa koko aiemman historian ajan. Polanyi korostaa murroksen suuruutta juuri tästä syystä.


title: Suuri murros

text: Polanyin empiirinen tutkimus perustui pitkälti niin sanotun Speenhamlandin järjestelmän tutkimiseen. Hän näki järjestelmällä kaksi merkitystä: se oli yhtäältä maa-aatelin viimeinen yritys säilyttää perinteinen tuotannon ja yhteiskuntajärjestyksen järjestelmä ja toisaalta itsepuolustuksellinen toimenpide, jossa yksi yhteiskunnan osa pyrki lieventämään väkivaltaisen taloudellisen muutoksen aiheuttamia häiriöitä. Kirjassa Polanyi esitteli myös näkökantansa, että markkinayhteiskunta on kestämätön, koska se on kohtalokkaan tuhoisa sitä ympäröivälle inhimilliselle yhteiskunnalle ja luonnolle.


title: Suuri murros

text: Toisin kuin puhdasoppinen liberalistinen kapitalismin nousun selitys katsoo, Polanyi sanoo, että "laissez-faire oli suunniteltua", kun taas sosiaalinen protektionismi oli spontaani reaktio siihen sosiaaliseen sekaannukseen, jonka rajoittamattomat vapaat markkinat aiheuttivat. Hänen mukaansa "itseään säätelevien" markkinoiden rakentaminen edellyttää yhteiskunnan jakamista taloudelliseen ja poliittiseen ulottuvuuteen. Polanyi ei kiellä, etteivätkö itseään säätelevät markkinat olisi tuoneet aivan uudenlaista aineellista vaurautta, mutta hän kuitenkin vihjaa, että tällaisessa ajattelussa näkökulma on liian suppea. Pitäessään maata, työvoimaa ja rahaa "kuvitteellisina hyödykkeinä" (siinä mielessä, että niillä on ominaisuuksia, joita ei ole tuotu julki markkinoiden muodollisessa rationaalisuudessa) markkinat "alistavat yhteiskunnan itsensä markkinoiden laeille". Tästä seuraa hänen mukaansa valtavasti sosiaalista sekaannusta ja yhteiskunnan spontaaneja pyrkimyksiä suojella itseään. Polanyi katsoo, että sosiaalinen protektionismi on yhteiskunnan luonnollinen reaktio, jos vapaat markkinat pyrkivät erottamaan itsensä yhteiskunnan muusta rakenteesta. Hän kutsuu tätä reaktiota "vastaliikkeeksi".


title: Suuri murros

text: Polanyi ei näe taloustiedettä muista tutkimuksen aloista erillisenä, vaan hänen mielestään taloudelliset ja sosiaaliset ongelmat ovat luontaisesti sidoksissa toisiinsa. Hän päättää teoksensa ennustukseen sosialistisesta yhteiskunnan synnystä ja huomauttaa, että "vuosisadan sokean 'kehityksen' jälkeen ihminen palauttaa 'asutuksensa'".


title: Matteuksenkirkko

text: Matteuksenkirkko eli Itäkeskuksen kirkko on Helsingin Vartiokylässä, kauppakeskus Itiksen kupeessa sijaitseva, vuonna 1985 valmistunut kirkko. Veli-Pekka Tuomisen ja Stefan Ahlmanin suunnittelema kirkko valmistui vuonna 1985, ja se oli aiemmin Vartiokylän seurakunnan pääkirkko, kunnes seurakunta luopui rakennuksesta vuonna 2016 ja siirtyi käyttämään Vartiokylän kirkkoa ja Puotilan kappelia. Nykyisin kirkko toimii ruotsinkielisen Matteuksen seurakunnan (ruots. Matteus församlig) pääkirkkona. Kirkon vihki piispa Samuel Lehtonen 24. helmikuuta 1985.


title: Matteuksenkirkko

text: Itäkeskuksen kirkkonakin tunnettu kirkko sijaitsee nimestään huolimatta Puotinharjun osa-alueella, lähellä Puotinharjun ja Itäkeskuksen rajaa. Kirkon lähettyvillä sijaitsevat Puotinharjun päiväkoti, Itä-Helsingin kulttuurikeskus Stoa ja Itäkeskuksen kirjasto. Melko lähellä sijaitsevat myös ostoskeskus Puhos, kauppakeskus Itis, Itäkeskuksen metroasema ja Itäkeskuksen uimahalli.


title: Halun ja epäluulon esseet

text: Halun ja epäluulon esseet on Antti Nylénin toinen esseekokoelma. Teoksen julkaisi vuonna 2010 Savukeidas.


title: Genesis (sarjakuva)

text: Genesis () on Robert Crumbin vuonna 2009 ilmestynyt sarjakuvaromaani.


title: Sand Slough

text: Sand Slough on kylä Johnson Townshipissa, St. Francisin piirikunnassa Arkansas'n osavaltiossa Yhdysvalloissa. Joidenkin lähteiden mukaan se tunnetaan nyrkkeilijä Sonny Listonin synnyinpaikkana.


title: Suuri suunnitelma

text: Suuri suunnitelma () on kosmologi Stephen Hawkingin ja Leonard Mlodinowin kirjoittama vuonna 2010 ilmestynyt kirja. Kirjan on suomentanut Markus Hotakainen ja WSOY:n kustantama suomennos on ilmestynyt 2011.


title: Suuri suunnitelma

text: Hawking oli kirjoituksissaan sillä kannalla, että jumala voi olla olemassa. Myöhemmin hän tarkisti kantaansa sikäli, että kaikkeus on syntynyt ilman jumalan vaikutusta. Näkemys on herättänyt tieteilijöiden keskuudessa väittelyä. Hänen mukaansa alkuräjähdys on ollut johdonmukainen seuraus fysiikan laeista. Hän oli kuitenkin edelleen sitä mieltä, että Jumala voi olla olemassa, mutta tiede voi selittää maailmankaikkauden ilman luojan vaikutusta. Kirjassa Hawkings käsittelee muun muassa kvanttimekaniikan perusteita ja M-teoriaa.


title: Suuri suunnitelma

text: Tiede-lehden arvostelussa kirjaa pidettiin kelpona, mutta kustantajaa syytettiin varman päälle pelaamisesta, sillä vastaavia kirjoja on julkaistu useita. Lehti suosittelee kirjaa uusille tai nuorille lukijoille.


title: Around the World (Red Hot Chili Peppersin kappale)

text: Around the World on Red Hot Chili Peppersin kappale. Kappale julkaistiin singlenä, vuonna 1999 ilmestyneeltä menestysalbumilta Californication. Kappale on albumin ensimmäinen, singlenä albumin toinen. Singlestä tehtiin musiikkivideo vuonna 1999. Single oli seitsemäs Alternative Songs-listalla.


text: Singlen b-puoli on "Teatro Jam".


text: Kappale kertoo yhtyeen laulaja Anthony Kiediksen rakkaudesta maapalloa kohtaan. Kiedis kirjoitti kappaleen silloin, kun yhtye oli kiertueella ja kertoo kiertueen kokemuksista. Säe ""Alabama baby said Hallelujah, Good god girl, I wish I knew ya"" viittaa kauniiseen kuorotyttöön, jonka Kiedis näki kirkossa Alabamassa.


text: Video on visuaalisesti samanlainen kuin singlen "Give It Away" musiikkivideo. Kummankin videon ohjaajana on ollut Stéphane Sednaoui, joka ohjasi myös yhtyeen kahden muun singlen videot ("Scar Tissue") ja ("Breaking the Girl"). Singlen musiikkivideo oli mukana MTV:n ohjelmassa "Making the Video".


text: CD Single 1


text: CD Single 2


text: CD Single 3


title: Mikä vasemmistoa vaivaa?

text: Mikä vasemmistoa vaivaa? on Tommi Uschanovin vuonna 2008 ilmestynyt kirja, joka on julkaistu Teos-kustantamon Teesi-pamflettisarjassa.


title: Mikä vasemmistoa vaivaa?

text: Kirjassa Uschanov selvittää vasemmiston heikentyneen kannatuksen syitä.


title: Luurangot portinvartijan kaapissa

text: Luurangot portinvartijan kaapissa on Heikki Poroilan vuonna 2007 ilmestynyt pamflettikirja kirjastoista.


title: Ihmisen ja maan rajat

text: Ihmisen ja maan rajat: ’Pyhä’ kulttuurisena kategoriana on uskontotieteilijä Veikko Anttosen väitöskirja pyhän käsitteestä kulttuurissa. Teoksen on julkaissut Suomalaisen Kirjallisuuden Seura vuonna 1996.


title: Darius N. Couch

text: Darius Nash Couch (23. heinäkuuta 1822 Putnamin piirikunta, New York – 12. helmikuuta 1897 Norwalk, Connecticut) oli yhdysvaltalainen sotilas, liikemies ja luonnontutkija.


title: Darius N. Couch

text: Couch opiskeli West Pointissa 1842–1846 ja valmistui vänrikiksi. Hän osallistui Meksikon–Yhdysvaltain sotaan 1847–1848. Jo sotansa toisena päivänä osoittamastaan urheudesta hänet ylennettiin luutnantiksi. 1849–1850 Couch osallistui seminolisotiin Floridassa.


title: Darius N. Couch

text: Couch piti sapattivuoden armeijan palveluksesta 1853–1854, jolloin hän osallistui Smithsonian-instituutin järjestämälle tutkimusmatkalle Meksikon pohjoisosiin. Täällä hän keräsi ja kuvaili tieteelle uutena lajina aavikkokorpin ("Corvus cryptoleucus"). Vuonna 1855 Couch erosi armeijasta ja toimi pari seuraavaa vuotta kauppiaana New York Cityssä. Tämän jälkeen hän muutti Massachusettsiin ja työskenteli vaimonsa perheen omistamassa kuparitehtaassa.


title: Darius N. Couch

text: Yhdysvaltain sisällissodassa 1861–1865 Couch toimi ensin Pohjoisvaltioiden armeijassa everstin arvoisena, kunnes hänet lopulta ylennettiin kenraalimajuriksi. Sodan päätyttyä Couch siirtyi siviiliin ja pyrki Massachusettsin kuvernööriksi, siinä kuitenkaan onnistumatta. Myöhemmin hän toimi erään kaivosyhtiön johtajana Länsi-Virginiassa. 1871 hän muutti Connecticutiin, jossa palveli armeijan leivissä vuoteen 1884 saakka.


title: Dean Bouzanis

text: Dean Anthony Bouzanis (s. 2. lokakuuta 1990) on australialainen jalkapalloilija, joka on pelipaikaltaan maalivahti. Hän edustaa Englannin valioliigassa pelaavaa Liverpoolia.


title: Legends Football League

text: Legends Football League (LFL) (aiemmin Lingerie Football League) on naisten amerikkalainen jalkapallosarja, jota pelataan Yhdysvalloissa. Sarja aloitettiin vuonna 2009, ja sitä pelataan NFL, NHL ja MLS -areenoilla ja stadioneilla. Sarjan perusti Mitchell S. "Mitch" Mortaza.


title: Legends Football League

text: Alun perin Lingerie Footballia pelattiin NFL-otteluiden puoliajoilla, mutta suuren suosion vuoksi päätettiin tehdä kokonaan oma sarja. Jokaisessa joukkueessa pelaa seitsemän pelaajaa samaan aikaan kentällä. Nimensä sarja on saanut siitä, että naiset pelaavat sitä pelkissä alusvaatteissa. Pelaajilla on push-up-rintaliivit, tiukat housut ja pleksimaskit, joista näkyvät kasvot läpi. Puoliajoilla mieskatsojille järjestetään kilpailuja, joissa voi voittaa esimerkiksi mahdollisuuden taklata naispelaajia.


title: Legends Football League

text: Sarjassa pelaa 8 joukkuetta (2017) kahdessa eri lohkossa (Eastern & Western Conference):


title: Windows Phone

text: Windows Phone on Microsoftin kehittämä matkaviestimiin tarkoitettu Windows CE -käyttöjärjestelmäperheeseen perustuva mobiilikäyttöjärjestelmä. Se on yhtiön aiemman Windows Mobile -jakelun seuraaja. Windows Phone tuli jakeluun uusien matkapuhelinmallien myötä loppuvuodesta 2010. Windows Phone -puhelimia valmistavat muun muassa Microsoft Mobile, HTC ja Samsung, joista Microsoft Mobile on suurin Windows Phone -valmistaja. Nokia käytti Windows Phone 8:a älypuhelimiensa ensisijaisena käyttöjärjestelmänä. Windows Phonen pääasiallinen kilpailija on Googlen Android. Myös Applen iOS on sen kilpailija, vaikkakin vain korkeimmassa hintaluokassa. iPhonen liiketoimintamalli on erilainen, sillä sama valmistaja eli Apple vastaa sekä laitteen että käyttöjärjestelmän kehityksestä useiden valmistajapartnereiden ja käyttöjärjestelmän lisensoinnin sijaan.


title: Windows Phone

text: Myös Microsoft on hiljalleen siirtymässä Applen liiketoimintamallia kohti, sillä se osti matkapuhelinliiketoiminnan Nokialta ja hallitsee nyt Windows Phone -puhelinten myyntiä itse.


title: Windows Phone

text: Microsoft lopetti Nokia-brändinimen käytön jo vuoden 2014 aikana. Microsoft aikoo muuttaa myös Windows Phone -käyttöjärjestelmän nimen pelkäksi Windowsiksi Windows 10:n tullessa käyttöön.


title: Windows Phone

text: Microsoft on ilmoittanut ettei enää kehitä uusia ominaisuuksia tai laitteistoa alustalle.


title: Windows Phone

text: Windows Phone perustui täysin uuteen käyttöliittymään, jonka runkona toimi uusi Microsoftin Metro-suunnittelukehys. Metro on muotokieli ja käyttöliittymäkehys, johon Microsoft perustaa uusimmat kuluttajatuotteensa, kuten myös Windows 8 -käyttöjärjestelmän. Metrossa visuaalisesti luonteenomaista on typografiakeskeisyys. Keskeisesti käytetty kirjasin on muunnos Microsoftin kehittämästä Segoe-fontista.


title: Windows Phone

text: Microsoftin Windows Phone on Googlen Androidin ja Applen iOS:n tavoin oma, eri laitteiden ja palvelujen muodostama kokonainen ohjelmistollinen ekosysteemi, joka nivoutuu käyttöjärjestelmän ympärille. Käyttöjärjestelmänä Windows Phone nivoutuu Microsoft-tilin ympärille. Windows Phone -ekosysteemiin kuuluvia palveluja ovat esimerkiksi OneDrive (entinen SkyDrive), Microsoft Office 365, Xbox Music, Bing-hakukone, Xbox Live -peliyhteisö ja Nokian tarjoamat HERE-karttapalvelut.


title: Windows Phone

text: Windows Phone 8:n myötä puhelimen käyttöjärjestelmä on integroitunut tiukemmin Microsoft-tiliin ja tiliin kuuluviin muihin laitteisiin. On esimerkiksi mahdollista kirjoittaa Word-dokumenttia tietokoneella, sammuttaa tietokone ja jatkaa Word-dokumentin kirjoittamista puhelimella tai tabletilla sen enempää säätämättä. Nykyään myös asetukset ja esimerkiksi Internet Explorerin käyttäjätiedot synkronoituvat laitteiden välillä.


title: Windows Phone

text: Tutkimusyhtiö Gartner arvioi marraskuussa 2010 Windows Phone 7:n suosion jäävän vähäiseksi. Sen tullessa markkinoille kilpaileva mobiilikäyttöjärjestelmä Android oli voimakkaassa kasvussa vallaten nopeasti markkinoita. Gartner arvioi Windows Phone 7:n markkinaosuuden jäävän reilusti alle kymmenen prosentin. Joulukuussa 2010 Microsoft paljasti toimitettujen WP7-puhelimien määräksi 1,5 miljoonaa kappaletta ensimmäisten kuuden viikon aikana. Luku ei välttämättä kerro sitä, kuinka monta laitetta kuluttajille on saatu myytyä.


title: Windows Phone

text: Microsoft edellyttää Windows Phone 7 -laitteiden täyttävän seuraavat vähimmäisvaatimukset:


title: Windows Phone

text: Tuoreemmat Windows Phone 8.1 -laitteiden vähimmäisvaatimukset ovat seuraavat:


title: Windows Phone

text: Windows Phone 7 -sovellukset tehdään pääosin Silverlight:llä tai XNA:lla ja Visual Studio -kehitystyökaluilla. Ohjelmointikielenä on C# tai Visual Basic. Visual Studio 2010 Express for Windows Phone -työkalu on ilmainen. Sovellukset eivät ole yhteensopivia Windows Mobile 6.5:n kanssa.


title: Windows Phone

text: Sovelluksia myydään Windows Phone -kaupan kautta. Kaupan komissio on 30 % sovelluksen myyntihinnasta. Avoimen lähdekoodin sovelluksista hyväksytään useat lisenssit, kuten BSD, MIT, Apache Software License 2.0, MS-PL ja vastaavat, mutta ei toistaiseksi copy left -tyyppisiä lisenssejä, kuten GNU GPL ja sen johdannaiset.